text:
खट्टर काका से वार्तालाप
" दहेज़ मुक्त मिथिला" के संदर्व में"
( हम - खट्टर काका के दलान पर जखन पहुन्चलो , हुनक आँगन से अबाज आयल जे एखन ओ भोजन पर बैसल छैथि कनिक कालक बाद में आओ -: )
हम -
बेस ठीक अच्छी तबे में हम कनिक एहो गाम घुमने आबैत छी , (दू मिनट के बाद खट्टर काका के धर्म पतनी हमरा जोर से अबाज देलैथि जे ) , यो मदन बाबु अपनेक के बुलाबैत छैथि , हम हुनक आंगन गेलो , देखलो खट्टर काका आशन पर बैस भोजन सांत मन से करैत छलैथि , हमरा इसारा कके कहैत छैथि जे अहूँ अहि आशन पर बैसल जाओ ---
दबे में देखलो जे काकी सजल थाड़ी भैर हाम्रो आगू में राखी देलखिन , हम संकुचित मन से अक्चकित रूप में पारी गेलो , खट्टर काका इसारा रुपे कहलैथि पहिने भोजन करू बाद में सब गप - सप्प हेबे करत , हम पूर्ण रुपे , भूख त लागले छल भोजन डईत के केलो , भोजनक उपरांत पान आ सुपारी सेहो भेटल , आ खट्टर काका
हमरा हाथ जोड़ी सेहो अतिथि सत्कार रक संग एहो कहलैथि जे आई हमरा १०८ टा ब्रामण भोजन के फल भेटल ,
हम -
से कोना ?
खट्टर काका
-- आई बैसाखक दुवाद्शी छी ब्रामण भोजन करेनैय परम अब्स्यक होयत अच्छी , कियाकि कैल हम दुनु प्राणी एकादशी व्रत में छेलो
हम -
अपन मन में सोचैत ई उत्तर भेटल जे एकही पंथ दुई काज सायद लोग सब एकरे कहैत अछि , कनेक बिश्राम केलक बाद ----
खट्टर काका
- तहन बताओ मदन बाबु आई फेर पुनः कुन उदेश्य से अपनेक हमर दलान के पवित्र कैलो ?
हम
-- खट्टर काका अहि से किछ दिन पहिने हम अपनेक सँ मिथिला के संदर्व में --
http://maithilaurmithila.blogspot.com/2008/05/blog-post_29.html
बात करैक लेल आयल छलो , ओ अपनेक वचन समस्त मिथिला वाशी के सर्वोपरी आ उदेश्य पूर्ण लगलैन , ओहिना आई फेर अपनेक समक्ष मिथिला में जे भ्रस्ट लोकैंन दुवारे जे उपजल कुरितियाँ , जाकर हम सब दहेज़ प्रथा कहैत छियक ओही के सन्दर्भ में आई फेर हम अपनेक सँ जानकरी जनैय एलो हन ,जे एकर निदान कोनक हेतैय जाही से आबे बाला दिन में हमर मिथिला '' दहेज़ मुक्त मिथिला
'' कहओत ?
खट्टर काका
-- बहुत निक गप्प अपनेक हमर मोनक बात राखि लेलो , मदन बाबु अहि विषय पर कतेको बुजुर्ग आ नव युबक के सेहो उदेश्य देलियां कियो कान बात नै देलैन , क्याकि आइकैल में सब मत्लवी छैथि , बस अप्पन देखाइत छैन दोसर के जे भेलैन से भेलैन हमर काज त ठीक अछि , अहि में कोना चलत ई दहेज़ मुक्त मिथिलाक
अभियान ?
हम
-- खट्टर काका सब से पहिने ई कहू जे की दहेज़ प्रथा भेनाय जरुरी छैक की , अहि बिना कन्यादान शाम्भव नै चैक ?
खट्टर काका
--- मदन बाबु ई की गप्प पुछैत छि ई त गाम - घर के गल्ली - कुची में जे कुकुर आ बिलाईर रहित छैक तकरो बुझलो छैक जे दहेज़ प्रथा बहुत खाराप होयत छैक , जे कन्या गत के भूमि हीन और कर्ज लिन बना देत अच्छी ,
हम
-- खट्टर काका जहन कुकुर और बिलाईर के बुझल छैक जे दहेज़ प्रथा बहुत खाराप होयत छैक तहान अप्पन मिथिलाक के लोक की कुकुर आ विलाईर से नीच अच्छी की ? , जे हम बिना दहेज़ लेने आ नै दहेज़ देने बियाह काराव ? ई कन्यागत आ बअर यागात के कुन धर्म के आ कुन शासन के नियम छियक से बताऊ ?
खट्टर काका
- दहेज़ प्रथा कउनु शासन आ पूरण से नै आयल अछि , ई अप्पन मिथिला से निकलल अछि जे हमर मान केना बढ़त , जे फल्ला झा के या फल्ला ठाकुर के एतेक मांग देलकैन त चिलां बाबु के एतेक दान देलकैन , ईहा गप्प सप एक दोसर सुनलक आ अप्पन समाज में रित बना लेलक जकरा हम सब आई कैल दहेज़ प्रथा के नाम से जनैत छी
हम
- खट्टर काका हमर नवयुबक भाई - बोहिन के अनुमान अछि जे ई प्रथा एक दिन विनासक के कारन बनत ताहि लेल एकरा ख़तम कोना कयाल जा सकैत अछि ? जे अबैय बाला पीढ़ी के जिनगी में समस्या नै आबैय आ स्वतंत्र जिनगी जीवय
खट्टर काका
- बहुत निक गप्प मदन बाबु अपनेक पूछलो , यदि नव युबक चाहैत त अहि प्रथा के बहुत जल्दिय ख़तम क सकैत अच्छी , एक दोसर के सहयोग से क्याकि आबैय बाला दिन मंहगाई आ बेरोजगारी के दिन होयत , ओही में अपनेक सब की - की सब क सकैत छि , ई मिथिले टा में नै सम्पुरण भारत वर्ष में कल्याण होयत ,
नव युबक अप्पन परिवार अप्पन गाम अप्पन समाज अप्पन क्षेत्र अप्पन देश के भविष्य होयत अच्छी , ओकरा शोचाणय छैक जे हमर आबैय बाला दिन में की - की दिककत होयत , ताहि दुवारे ओ अप्पन माय - बाबु, सासु - ससुर , भाई बोहिन , काका - पीती , बाबा दादा नाना सब से अहि विषय पर बात करैथि जे अहाँ सब हमर भविष्य के बारे में शोचू जे दहेज़ की -की करत हमर सबके जिनगी में , एकर उपाय अपनेक सब मिल के करू आ दहेज़ मुक्त मिथिला
बनाऊ
हम
- खट्टर काका किछ लोग कहैत छैथि जे दहेज़ मुक्त मिथिला
तखन बनत जहन प्रेम वियाह के प्रधानता रहत की ई अप्पन मिथिला में संभव अछि ?
खट्टर काका
- बात त बहुनिक सोचैत छैथि नव्युबक लोकेन मुद्दा ई संभव निक लागैत अछि , मदन बाबु यदि प्रेम बियाह के प्रधानता देत छि त कन्यादान के महत्व नै रहत क्याकि अप्पन मिथिला एकरा स्वीकार नै करत कारन की प्रेम में जाईत धर्म नै देखल जायत अछि , यदि किनको प्रेम एगो छोट वर्ण से हओत छैन त ओकरा अप्पन समाज अप्पन बरदारी में मान सम्मान नै देत अछि , अन्यथा ओकरा अप्पन घर परिवार से निकैल दैत अछि , ताहि से प्रेम बियाह उचित नै लागैत अच्छी |
हम
-- खट्टर काका आई कैल में राजनिति लअके , दहेज़ प्रथा किछ हद तक बढ़ी गेल अछि अहि सन्दर्व में अपनेक की बिचार अछि राजनिति केनाय जरुरी लागैत अछि की ?
खट्टर काका
- राजनिति और दहेज़ प्रथा के कुनू अनुओन्य्श्रय सम्बन्ध नै छैक , ओही के उपरांत आई के जुग में हरेक बात पर ,हरेक काज में अप्पन राजनीत उदेश्य बतायल जायत अछि ,जाही से गाम - घर के आम आदमी पर विशेष प्रभाब पारित अछि , अप्पन खेत खालाय्यानामें समय नै दके , चओक चुराह पर राजनीतिक आडा बनके , दहेज़ प्रथा के बात करैत अछि जे फल्लं बाबु के बेटा में एतेक दहेज़ देलकैन ता हिनका बेटी में ऐतबा दहेज़ क्या लगलैन , ताबे में कियोक कहै अच्छी जे मिखिया जी के नैएत के एतेक दान दहेज देलकैन , ई गप्प सप एक कण से दोसर कान में गेल जाही से एक दोसर के जिनगी में विशेष प्रभाब पारित अछि , जाही से दहेज़ के मांग के सेहो बढ्य लागैत अच्छी , ताहि दुवारे राज निति से हटने नबयुबक के अति अबस्यक अछि
हम
- खट्टर काका जायत - जायत बस एतेक बताओ दहेज़ मुक्त मिथिला
के अभियान सफल होयत की नै ? हमर नबयुबक के मोनक अभिलाष लागले रही जायत , जे हम सब आब दहेज़ मुक्त बनी गेल छी या बेटी या बोहिन के जिनगी में संकट नै रह्त या संकट मुक्त बनिगेल या दहेज मुक्त मिथिला सफल भगेल
खट्टर काका
- अपनेक सब नबयुबक से बस ईहा अनुरोध अछि जे दहेज़ मुक्त मिथिला
के अभियान चालू रiखु , एक दिन ई अभियान जरुर सफल होयत , अगर रुकी जायत छी त फेर से सदा के लेल ई लागु रही जायत और मिथिला कमजोर बनजैत , हाँ समय अहि में जरुर लागत मुददा धीरे - धीरे सब ख़तम भजयात आ एक दिन हमर मिथिला दहेज़ मुक्त मिथिला
कहओत से हमर सब बुजुर्ग गन के आशा और अभिलाष अछि
जय मैथिल , जय मिथिला समाज
मदन कुमार ठाकुर
कोठिया - पट्टीटोल
भैरव स्थान , झंझारपुर
मधुबनी , बिहार
0 9312460150


c: text/html

text:
नवका- पुरनका लेख सर्च करु...
बिहार मे बाढ़िक स्थिति खराब
बिहार मे बाढ़ि सं लोकक हालत खराब अछि. गंगा... बागमती... कोसी... कमला बलान... गंडक... बूढ़ी गंडक सभ नदीकेर पानि खतरा के निशान सं ऊपर बहि रहल अछि. दरभंगा... मधुबनी... सीतामढ़ी... समस्तीपुर... सहरसा... सुपौल... भागलपुर... मधेपुरा... खगड़िया आओर पूर्णिया के कइटा गाम पानि मे डूबि गेल अछि. कई इलाका के सम्पर्क सेहो कटि गेल अछि. सड़क... रेल के संग टेलीफोन संपर्क सेहो कटि गेल अछि. बाढ़ि सं करीब अस्सी लाख लोक प्रभावित छथिन्ह. कई ठाम बांध टूटि गेल अछि तs कतेक ठाम दरार आबि गेल अछि. सरकार तरफ सं राहत के प्रयास कएल जा रहल अछि. कई ठाम हेलीकॉप्टर सं पैकेट... आओर खाई पिबय के सामान सेहो गिलाएल गेल अछि. दरभंगा मे कुशेश्वरस्थान के हालत किछ बेसि खराब अछि. मधेपुरा आओऱ सीतामढ़ी मे सेहो राहत के लेल सरकार कदम उठा रहल अछि . मुदा बाढ़ि मे फंसल लोक तक सामान नीक सं नहिं पहुंच पाबि रहल अछि. लोक सभ ऊंच जगह... बांध... सड़क पर शरण लेने छथिन्ह.
खनाय पिबय के सामान के संग मटिया तेल के सेहो दिक्कत भ गेल अछि. एकरे संग दिक्कत ईहो छै जे बरसात में सांप गोजर सेहो खूब निकलय छै. चारू कात पानिए पानि दिखाय छै. पूर्णिया... कटिहार... सुपौल के कइटा गाम मे पानि घुसि गेल अ. मुख्यमंत्री नीतीश कुमार कइटा इलाका मे हवाई सर्वे कएलथिन्ह अ. अगर स्थिति मे सुधार नहिं आएल त सेना केर मदद सेहो लेल जाएत.
1 टिप्पणी:

robotstxt: allowed

filter: keep


text:
नवका- पुरनका लेख सर्च करु...
बिहार मे राइट टू सर्विस एक्ट
बिहार मे जल्दीए लोक के सरकारी दफ्तर के चक्कर लगाबय के झंझट सं मुक्ति मिल सकैत अछि. एकरा लेल राज्य सरकार राइट टू सर्विस एक्ट लाबए जा रहल अछि. ई अगिला बजट सत्र मे पेश भ सकैत अछि.
राज्य मे अखन एहन हाल अछि जे लोक के जन्म प्रमाण पत्र... मृत्यु प्रमाण पत्र... जाति प्रमाण पत्र सं लsक दोसर सभ सरकारी कामकाज के लेल बेर-बेर सरकारी दफ्तर के चक्कर लगाबय पड़य छनि.
एकरा संग बिजली कनेक्शन लेबय के होए...कोनो काज शुरू करय के लेल सरकारी मंजूरी लेबय के होए... पेंशन के मामला होए आ फेर स्कॉलरशिप के... सभ मे दौड़ैत-दौड़ेत चप्पल खिआ जाएत छनि.
एहने दिक्कत राज्य सं बाहर रहय वाला लोक के सेहो होए छनि. चाहे नौकरी के बाद पुलिस वेरिफिकेशन हो...किरायेदार के पुलिस वेरिफिकेशन हो आ फेर पासपोर्ट बनाबय के लेल जांच के मामला होए.
सभ ठाम जखन धरि ब्लॉक...सीओ कार्यालय... थाना...डीएम कार्यालय मे चढ़ावा नहि चढैऔ...काज नहि होएत. दौड़ाबैत रहताह. कोनो नहि कोनो पेंच लगाबैत रहताह.
मुदा आब ओहन नहि होएत. कोनो प्रमाण पत्र बनाबए के होए... कोनो दोसर सरकारी काज होए. एकटा तय समय मे हुनका ओ काज करय पड़तन्हि. नहि करय के वाजिब कारण बताबय पड़तन्हि. नहि त सरकारी बाबू के खुद जुर्माना देबय पड़तन्हि.
तय समय पर काज नहि करला पर हुनका बताबय पड़तन्हि कि ई किएक नहि भेल... एकरा लेल के जिम्मेदार छथिन्ह. आब छोटका आ बड़का बाबू अहां के बेकार मे परेशान नहि क सकताह. उल्टे अहां हुनका अपन राइट के हवाला द जल्दी काज करय लेल कहि सकय छी.
अखन काज नहि होए पर लोक सरकार के गरिआबय छथिन्ह. पाए भने कर्मचारी लैत होए...काज मे भने देरी कोनो खास बाबू करैत होए. छवि खराब होएत अछि सरकार के. लोक सरकार के एकरा लेल जिम्मेदार ठहराबय छथिन्ह.
कहय छथिन्ह नीतीश आ लालू राज मे भ्रष्टाचार बढ़ि गेल अछि...रिश्वत बढ़ि गेल अछि. मुदा अगर ई एक्ट बनला के बाद नीक सं अमल मे आबि जाएत अछि त लोक के बड़ फायदा होएतन्हि आओर सरकार के छवि सेहो सुधरत.
मुदा एकर सफलता तखने मिलत जखन नीतीश कुमार जीक कर्मचारी सभ एकरा अमल मे लाबय लेल टाल-मटोल... बहानाबाजी नहि करथिन्ह. नीतीश जीके एकरा लेल सख्त होए पड़तन्हि. कर्मचारी सभ के कनि कसय के पड़तन्हि.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
ठंड सं हाल बेहाल, स्कूल बंद
बिहार मे आई-काल्हि हड्डी जमा देय वाला ठंड पड़ि रहल अछि. तापमान काफी गिर गेल अछि. बीच मे पानि भेलाह सं पारा आओर कम भेल अछि. शीतलहर ऐहन चलि रहल अछि जेना सूई चुभा रहल होए.
ठंड के देखैत...कोहरा-कुहासा के देखैत राज्य केर सभ स्कूल
के 9 तारीख धरि बंद करि देल गेल अछि. सरकारक ई आदेश सभ स्कूल के लेल अछि. सरकारी आओर प्राइवेट दूनु के लेल.
अगर मौसम ठीक नहि भेल त छुट्टी के आओर बढ़ाएल जा सकैत अछि. पिछला साल छुट्टी के बादहुं किछ स्कूल खुलल रहय... एहि के देखैत सरकार इहो कहलक अछि जे स्कूल खुलल रहत ओकरा खिलाफ कार्रवाई कएल जाएत.
राज्य सरकार के तरफ सं ई आदेश हर जिला के डीएम के पास भेज देल गेल अछि. बच्चा सभ सरकार के एहि फैसला सं खुश अछि. नया साल के हुनकर पार्टी अखन किछ दिन आओर चलत.
सदस्यता लें टिप्पणियाँ भेजें (Atom)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 13 मार्च 2012
जगदीश प्रसाद मण्डल- एकटा बायोग्राफी द्वारा...गजेन्द्र ठाकुर
सन् सैंतालीस...
भारतक स्वतंत्रताक त्रिवार्णिक झण्डा फहरा रहल छल।
मुदा कम्यूनिस्ट पार्टीक माननाइ छल जे भारत स्वतंत्र नै भेल अछि।
असली स्वतंत्रता भेटब बाँकी छै...
मिथिलाक एकटा गाम…
जन्म होइत अछि एकटा बच्चाक.. ओही बर्ख ...
ओइ स्वतंत्र वा स्वतंत्र नै भेल भारतमे...
पिताक मृत्यु...गरीबी..
केस मोकदमा...
वंचितक लेल संघर्षमे भेटलै स्वतंत्र भारतक वा स्वतंत्र नै भेल भारतक जेल....
आइ बेरमामे पाँच-दस बीघासँ पैघ जोत ककरो नै..
ओइ गाम मे आइ जीवित अछि आइयो किसानी आत्मनिर्भर संस्कृति...
पुरोहितवादपर ब्राह्मणवादक एकछत्र राज्यक जतऽ भेल समाप्ति..
संघर्षक समाप्तिक बाद जिनकर लेखन मैथिली साहित्यमे आनि देलक पुनर्जागरण...
जगदीश प्रसाद मण्डल- एकटा बायोग्राफी द्वारा...गजेन्द्र ठाकुर


text:
बीतल रवि-सोम मने 23-24 अप्रील कें कलकत्ताक शिशिर मंच मे SOIMELA आयोजित भेल छल. एकर विशेष बात ई छै जे ई महिला लोकनि द्वारा आयोजित ओ संचालित होइ छै.
SOI CREATIVE WOMEN संस्थाक ई कार्यक्रम लोक संस्कृति, आदिवासी संस्कृति, साहित्य पर आधारित छल जकर एहि खेपक थीम छल 'भूमिकन्या'. भूमिकन्या मने सीता मने मैथिली.
बंगाली महिला लोकनि द्वारा आयोजित एहि दू दिवसीय इवेंट मे दुनू दिन मैथिलीक सत्र राखल गेल छल. प्रख्यात साहित्यिक ओ रंगकर्मी विभा रानी दुनू दिन मैथिली कें प्रजेंट केलनि.
पहिल दिन मिथिलाक प्रसिद्ध डहकन #गालीगीत केर प्रस्तुति देलनि. विभारानी मैथिली गीतक गायन ओ प्रस्तुति सं दर्शक पर विशेष प्रभाव छोड़बा मे सफल रहलीह. मैथिली गीत पर बंगाली मानुष झूमि उठल.
दोसर दिन कहिनी ओ लोकोक्ति पर वैचारिक सत्र मे तीन अन्य आदिवासी भाषाक संग मैथिली दिस सं विभा रानी भाग लेलनि.
रंगकर्मी किरण झा, साहित्यिक राजीव रंजन मिश्र, आमोद झा, देवेन्द्र हजारी, रूपेश त्योंथ आदि भाषाकर्मी लोकनि विभा रानी सं भेंट क' विभिन्न बिंदु पर फइल सं चर्च-बर्च केलनि.


text:
अइ कोठीक धान ओइ कोठी:
जनार्दन झा ‘जनसीदन’क ‘निर्दयी सासु’
(मिथिला मिहिर, जून1980/स्मृति-सन्ध्या-1/अखियासल)
जनार्दन झा ‘‘जनसीदन(1872-20जून,1951) क रचना तीन विधामे उपलब्ध अछि- उपन्यास, कविता तथा निबन्ध। डा. जयकान्त मिश्रक अनुसार ‘‘निर्दयी सासु’’ शशिकला; ‘‘कलियुगी संन्यासी’’, ‘‘पुनर्विवाह’’ तथा ‘‘द्विरागम रहस्य’’ उपन्यास थिक। एहिमे ‘‘पुनर्विवाह’’ केँ छोड़ि शेष सभ ‘मिथिला मिहिर’मे धारावाहिक रूपमे प्रकाशित लिखल अछि। ‘‘कलियुगी संन्यासी उर्फ ढ़कोसलान्द’’ केँ डा. मिश्र, डा. दुर्गानाथ झा ‘‘श्रीश’’ तथा डा. अमरेश पाठक उपन्यास लिखने छथि किन्तु प्रो.हरिमोहन झा प्रहसन कहल अछि। पद्य रचनामे ‘‘नीतिपद्यावली’’ प्रकाशित अछि। तकर अतिरिक्त किछु कविता पत्र-पत्रिकामे छिड़िआएल अछि। निबन्धक रूपमे ‘मिथिलाक महत्व’’ तथा ‘‘प्रेम विवेचन’’ सुलभ अछि।
पुरना ‘‘मिथिला मिहिर’’ देखलासँ ज्ञात भेल अछि जे जनसीदनजी पहिने हिन्दीमे लिखब आरम्भ कएल तथा तकर वाद मैथिली दिस अएलाह। जखन कि हिनक समकालीन मैथिल रचनाकार यथा यदुनाथ झा ‘‘यदुवर’’ त्रिलोचन झा, कालीचरण झा, मुंशी रघुनन्दन दास आदि हिन्दी प्रधान ‘‘मिथिला मिहिर’’ मे मैथिलीए मे लिखैत छलाह। मातृभाषा दिस कोना उन्मुख भेलाह तकर उल्लेख तँ नहि देखबामे आएल अछि, किन्तु हमर अनुमान अछि जे निम्न तीन कारणें जनसीदनजी मैथिलीमे लिखब शुरू कएने होएताह-
1. हिन्दीक विस्तारवादी मोनिमे मातृभाषा मैथिलीकेँ गरगोटिया देबाक चक्रचालिसँ आघात लागल होएतनि।
2. प्रचुर मात्रामे मौलिक आ अनुवाद साहित्यसँ हिन्दीक भंडारकेँ भरलो पर ओहन सम्मान नहि अनुभव कएने होएताह जे मोजर बिहारक बाहरक हिन्दीक साहित्यकारकेँ भेटैत छलनि। तथा
3. जनसीदनजी तथा महावीर प्रसाद द्विवेदीक बीच भेल पत्राचारसँ स्पष्ट होइछ जे द्विवेदी जी मैथिल राज-दरवारसँ अपन पत्रिका ‘सरस्वती’क लेल चन्दा प्राप्त करबाक निमित जनसीदनजीक परिचयकेँ भजबैत छलाह। जकर भान जनसीदनजीकेँ भए गेल होनि। आ से सब मिलि जनसीदनजीकेँ मैथिली दिस उन्मुख कए देलक। हमर एहि निष्कर्षक आधार थिक पं. जीवछ मिश्रक कटु अनुभव। पं. जीवछ मिश्र सेहो पहिने हिन्दीमे लिखैत छलाह। उपेक्षा भेला पर ‘‘सरस्वती’’ एवं ‘‘माधुरी’’क वहिष्कारक घोषणा कएल। एहि प्रसंग जीवछ मिश्र स्पष्टतः लिखने छथि-‘‘एहि प्रकार हिन्दी मध्य किछुओ लिखबासँ नहि लिखबे श्रेयष्कर बूझल (‘रामेश्वर’)। एहि स्थितिक पुष्टि डा. ग्रियर्सन द्वारा कएल गेल ‘‘रामेश्वर’’क पुस्तकक समीक्षासँ सेहो होइछ। पं. जीवछ मिश्र जकाँ जनसीदनजी हिन्दीमे रचना नहि करबाक शपथ लेल वा नहि, से तँ ज्ञात नहि अछि, किन्तु मैथिलीमे रचना करबा लेल प्रवृत्त भेलाह तथा विभिन्न भाषा साहित्यिक परिचयसँ प्राप्त अनुभवसँ मैथिली भाषा साहित्यकेँ लाभान्वित कएल। एही प्रवृत्तिक परिणति थिक ‘‘निर्दयी सासु’’ जकर धारावाहिक प्रकाशन’’ मिथिला मिहिर’’क 17 अक्टूबर 1914 सँ भेल तथा 28 नवम्बर 1914 क अंक मे समाप्त भेल। (आब पुस्तकाकार प्रकाशित-निर्दयी सासु एवं पुनर्विवाह सं. डा. रमानन्द झा ‘‘रमण’’, वर्ष,1984)
निर्दयी सासुक कथा-वस्तु
‘निर्दयी सासु’ शब्द सुनलहिसँ बूझा जाइछ जे पुतहुपर अत्याचार कएनिहारि कोनो पराक्रमी सासुक एहिमे कथा होएत। से सरिपहुँ पं. अयोध्यानाथ मिश्रक पत्नी अनूपरानी ओही कोटिक एक सासु छथि।
शिव नगरक ज्योतिषी चिन्तामणि झा कतेको वर्षधरि पश्चिमक कोनो राजधानीमे रहलाक बाद गाम घुमैत छथि। ज्योतिषीजी सुधारवादी आन्दोलनसँ नीक जकाँ परिचित छथि तथा स्त्री-शिक्षाक मर्म बुझैत छथि। अपन कन्या शारदाकेँ पढ़ेबा-लिखेबामे खूब रुचि लैत छथि। यशोदा मन लगा केँ मिथिलाक्षर आ देवाक्षर सीखि लैछ। माय तथा पितामहीक संग टोल-पड़ोसक बूढ़ी लोकनिकेँ बैसा केँ रामायण सस्वर पाठ कए लैत अछि।
यशोदा नओ वर्ष होइतहिं, ज्योतिषीजीकेँ कन्यादानक चिन्ता भए जाइत छनि। यशोदाक हेतु योग्यवर तकबा लेल ओ खूब प्रयास करैत छथि। मुदा एकोटा कथा चित्त मे बैसैत नहि छनि। कतहु बर नीक तँ जाति नहि, जाति तँ, आस्थापता नहि। पत्नीक उपराग सुनैत छथि। अन्तमे हारि-थाकि सहबाजपुरक पिसिऔत लक्ष्मीदत्त झाक संग सभा जाइत छथि। ओतहु खूब प्रयास करैत छथि। परंच एकहिठाम वरगुण, जाति आ धन नहि भेटैत छनि। एही बीच वसुहामक एकटा घटक घूटर झा उपस्थित होइत छथि। हिनकहि प्रयाससँ वैरमपुरक अयोध्यानाथ मिश्रक अङरेजी पढ़ैत बालक सीतानाथ मिश्रमे बिना कोनो लेन-देनक कथा उपस्थित होइछ। अपंजीवद्ध रहलाक कारणें पिसिऔत विरोध करैत छथिन्ह। ओ कथा भङठेबाक अपना भरि खूब प्रयास करैत छथि तथापि वरगुण देखि ज्योतिषी कथा स्थिर कए लैत छथि। एहिपर पिसिऔत तमसा केँ चल जाइत छथिन। वर आ वरियातीक संग ज्योतिषी गाम आबि कन्यादान सम्पन्न करैत छथि।
पढ़लि-लिखलि पुतहु पाबि अयोध्यानाथ मिश्रकेँ खूब प्रसन्नता होइत छनि। पुतहुक रूप गुण सचनि प्रसन्नता तँ अनूप रानीकेँ सेहो होइत छनि, मुदा बेटाक विवाहमे टाका हाथ नहि अएबाक पर्याप्त दुख छनि। तीन वर्षक वाद दुरागमन भेला पर मन माफिक भार नहि अएलाक कारणें यशोदाक प्रति सासुक व्यवहार रूच्छ भए जाइछ। ओ बेटा-पुतहुकेँ गप्प करैत सुनि अथवा एकठाम देखि लोहछि उठैत छथि। सदिखन चिन्ता रहैत छनि जे बेटा किनसाइत पुतहुक वशमे नहि भए जाए। पढ़ाइ समाप्त कए सीतानाथ नौकरी लेल बाहर जाइत छथि। सीतानाथक अनुपस्थितिमे सासु आ ननदिक अत्याचार यशोदा पर बढ़ि जाइत छैक।
यशोदाक नैहरिमे लोक पढ़ल-लिखल छल। पढ़बा-लिखबाकेँ नीक बुझैत छल। मुदा, सासुरमे स्थिति प्रतिकूल छैक। पढ़ब-लिखब वर्जित कए देल गेलैक। पोथी पढ़बा लेल बाहर करए तँ ननदि उपद्रव करैक आ सासुकेँ शंका होइक। एक दिन किछु लिखैत देखि लेला पर यशोदाकेँ सासु दुरगंजन कए छोड़ल। अपन अस्वस्थता कारणें एक राति नहि जाँति सकल तँ सासु तूरपीन भए गेलथिन्ह। दुरागमनक तीन वर्ष बीतलोपर कल्याणक योग्यता नहि देखि, सासु बाँझ आदि शब्दसँ सम्बोधन करै लगथिन्ह। बेटाकेँ दोसर विवाहक लेल मनाबय लगलीह। यशोदाकेँ जखन पुत्र होइछ तँ परिवारमे प्रसन्नता अबैछ। पौत्र पाबि अनूपरानी गद्गद् भए जाइत छथि। किन्तु, यशोदाक प्रति व्यवहार नरम नहि होइत छनि। दुखित पड़ला पर दवाइ उपचार आदिक व्यवस्था नहि होमय दैत छथिन। सीतानाथकेँ बजाओल जाइत छनि। उपचार होइत छनि। यशोदा नीके होइत अछि।
‘‘निर्दयी सासु’’क रचनाकालमे सुधारवादी आन्दोलन चरम पर छल। आ तकर स्पष्ट प्रभाव ‘‘निर्दयी सासु’’ मे अछि। ज्योतिषी चिन्तामणि झाक अवतारणा ओही आन्दोलनक परिणाम थिक। यशोदाकेँ शिक्षित करब, स्त्री- शिक्षाक महत्त्वक प्रतिपादन थिक। हरिसिंह देवी भूत समाजकेँ कोलाकोलामे बंटने जाइत छल, जाहिसँ कतेको प्रकारक सामाजिक कुरीति पसरि रहल छलैक। ओहि कुरीतिकेँ रोकबा लेल जनसीदनजी घटकसँ कहबाओल अछि…’हरिसिंह देवी कतय लेने फिरै छी, कन्या जाहिसँ सुखमे रहय से कर्त्तव्य थिक।’ एहि उक्तिमे हरिसिंह देवी व्यवस्थाक विरोध तँ अछि। घटकक आन्तरिक इच्छा- ‘‘हमर मेहनति मोन राखब’’-अत्यन्त सहज रूपमे व्यक्त भए गेल अछि।
‘‘निर्दयी सासु’’क कथा वस्तुक निर्माण सामाजिक घटनाक आधारपर संयोजित अछि। एहि घटनाक चित्रण ततेक कौशलपूर्ण अछि जे समक्षहिमे घटित होइत प्रतीत होइछ। तात्पर्य जे स्वाभाविकता एवं विश्वसनीयताक निर्वाह सर्वत्र अछि। कन्यादानक लेल पिताक फिफिआएब, पाँजिक रक्षाक चिन्ता, कन्याक सुख-सुविधाक चिन्ताक बीच झुलैत कन्यागतक मन स्थिति, बेटाकेँ विवाहमे पर्याप्त चीज-वस्तु नहि भेटलापर वरक माइक खौंझायब, सासु द्वारा पुतहुक पुरखाकेँ उकटब आदि स्थितिक चित्रण कुशलता एवं प्रभावक शैलीमे अछि। गाममे हकार पड़ल अछि। गीतहारि सभ जूमि रहलीह अछि। एहि कालक स्थितिक चित्रणक स्वाभाविकता एवं सजीवता देखनुक अछि- ‘‘दू घड़ीक बाद एकाएकी सभ जमा होमय लगलीह। आबय मे जनिका विलम्ब भेलनि, हुनका ओतए झोटहा पेआदा छूटलि, पकड़ि अनलक। कतेक कालधरि हँसी मसखरी भेल। सीतानाथक माइकेँ ननदिक डहकन, कते कोन ठेकान नहि रखलकैन्हि। ओहो कियेक चुकितीह। जे फुरलैन्हि, तानि कय-कय सत्कार लोकक कयलथिन्ह।’’
‘‘निर्दयी सासु’’ स्त्री-प्रधन रचना थिक। अनूपरानीक चारूकात घटना-चक्र घुमैत रहैछ। अनूपरानीक अतिरिक्त आओरो पाँच नारी पात्र छथि -यशोदा, यशोदाक माय, सीतानाथक पीसी, सीतानाथक बहिनि आ विधिकरी। पुरुष पात्रमे ज्योतिषी चिन्तामणि झा, लक्ष्मीदत्त झा, घटक घूटर झा, अयोध्यानाथ मिश्र, सीतानाथ मिश्र आ खब्बास आदि।
अनूपरानीक चित्रण क्रूर आ चिड़चिड़ाहि सासुक रूपमे भेल अछि। पति आ पुत्रपर पूर्ण अधिकार छनि। अनूपरानीक मनक इच्छाक प्रतिकूल ककरो कल्ला नहि अलगि सकैत छैक। समधिऔरसँ खूब चीज-वस्तु आबय तकर उत्कट इच्छा छनि। अपूर्ण मनोकामनाक जनित समस्त रोष आ तामसक केन्द्र यशोदाकेँ बना लैत छथि। पढ़बा-लिखबासँ जन्मी शत्रुता छनि। बेटा-पुतहुक मेल अखरैत छनि। बेटाक सासुर जाएबकेँ, कनिञाक वशीभूत भए जाएब मानैत छथि। ज्योतिषीजी द्वारा यशोदाकेँ देल गेल गहनामे बेटाक कमाइक शंका होइत छनि। सन्तानमे विलम्ब भेलाक कारणें पुतहुकेँ बाँझ-चूड़ैन आदि कहि, दोसर विवाहक लेल बेटाकेँ मनबैत छथि। यशोदाक मृत्युक कामना छनि, तेँऔषधि आदिक व्यवस्थामे विलम्ब करबैत अछि। पौत्रक जन्म भेलहुपर पुतहुक प्रति क्रूर भावनामे नरमी नहि अबैत अछि। यशोदाक ननदि सेहो माइए पर गेलि अछि। लूत्ती लगएबामे पारंगत अछि। अयोध्यानाथ मिश्रक बहिनिक क्षणिक उपस्थितिसँ रोचकता आबि गेल अछि। विधिकरीक चरित्र-चित्रणमे सेहो स्वाभाविकता अछि। दोसर दिस ज्योतिषीजीक पत्नी कन्या आ जमायक हित चिन्तामे सदिखन लागल रहैछ। अपन आन कोनो सन्तान नहि, तेँ आकर्षण आ ममत्वक केन्द्र जमाइये छथिन्ह। सामर्थ्य भरि भार सांठबामे कोताही नहि करैत छथि। किन्तु सभसँ भिन्न स्थिति अछि यशोदाक। सम्पूर्ण ‘‘निर्दयी सासु’’ मे यशोदा एको शब्द नहि बजैत अछि। सासु आ ननदिक यातना मूक बनि सहैत रहैछ। पढ़बा लिखबाक सौख छैक। किन्तु, सासु आ ननदि मिलि प्रतिबन्ध लगा देने छथिन। यशोदा खटैत अछि, अनुभव करैत अछि किन्तु अपन मुँह नहि खोलैत अछि। यशोदाक चरित्र- निर्माणमे उपन्यासकार धैर्य आ साहसक स्रोत भरि देल अछि।
पुरुष पात्रमे प्रमुख छथि ज्योतिषी चिन्तामणि झा। समाज सुधारक प्रति सजग छथि। हिनक ई सजगता वैचारिके नहि, कार्यरूपमे प्रकट होइत अछि। स्त्री-शिक्षाक महत्वक प्रति सजग छथि। कन्याक सुख सुविधाक लेल हरिसिंह देवी भूतकेँ झाड़ि लैत छथि। हिनक पिसिऔत लक्ष्मीदत्त झाक चित्रण एक पुरानपंथीक रूपमे अछि। घटकक चरित्रांकन विलक्षण अछि। हिनके विचारक कार्यान्वयन कए ज्योतिषी सामाजिक कुरीतिकेँ तोड़बामे सफल होइत छथि। अयोध्यानाथ मिश्र एक ततेक शुद्ध लोक छथि जे पत्नीक प्रकृतिसँ परिचित भइओ कए मौनव्रत भंग नहि करैत छथि। सएह हाल सीतानाथक अछि। यद्यपि पढ़ल-लिखल छथि, पत्नी पर होइत अत्याचारसँ परिचित छथि। किन्तु, माइक प्रतिकूल एको शब्द बाजि नहि पबैत छथि। मुदा अतेक धरि अवश्य करैत छथि जे माइक चढ़ौलो पर दोसर विवाह लेल तैयार नहि होइत छथि। चरित्रक ई गाम्भीर्य आ एक पत्नीक अछैतो दोसर विवाह नहि करबाक आन्तरिक निर्णय विशेष महत्वक अछि।
औपन्यासिकताक दृष्टिसँ ‘‘निर्दयी सासु’’क अध्ययन कएला पर ओ झुझुआन लगैत अछि। एहिमे औपन्यासिक विविधताक अभाव अछि। किन्तु रचना ओहि समयक थिक जखन मैथिलीमे उपन्यास लिखबाक प्रति जागृति नहि आएल छलैक। एहि विधाक परिचय मैथिली जगतकेँ बड़ कम छलैक। आ तें जेना चन्द्रलोक पर पड़ल पहिल मानव अन्तरिक्ष यात्री आर्मस्ट्रांगक डेग महत्वपूर्ण अछि, ओहिना मैथिली उपन्यासक इतिहासमे जनसीदनजीक ‘‘निर्दयी सासुक’’ महत्व अछि।
निर्दयी-सासु आ रामेश्वर
जनसीदनजीक ‘‘निर्दयी सासु’’ धारावाहिक रूपमे प्रकाशित मैथिलीक प्रथम उपन्यास थिक तँ पं. जीवछ मिश्रक ‘‘रामेश्वर’’ मैथिलीक प्रथम पुस्तकाकार उपन्यास अछि। दुनू रचनाकार हिन्दीमे चर्चित भए, मैथिलीमे आएल छलाह। दुनूक उपन्यासक रचनाकालो प्रायः समाने अछि। ‘‘निर्दयी सासु’’ (1914)क अन्तमे प्रकाशित भेल तथा ‘‘रामेश्वर’’ 1916ई. मे पुस्तकाकार। ‘‘रामेश्वर’’ लिखतहिं पुस्तकाकार भए गेल होएत तकर सम्भावना कम अछि। जखन मैथिलीकेँ आइयो ओहन सुविधा प्राप्त नहि छैक तखन ओहि समयमे रहल होयत, तकर कोन सम्भावना अछि? तेँ इहो सम्भव अछि जे ‘‘रामेश्वर’’ पुस्तकाकार होएबा लेल प्रेसक प्रतीक्षामे होअए। एहना स्थितिमे पहिने ककर रचना भेल से निर्णीत नहि भए सकैछ। जे से, दुनू कृति मैथिलीक आरम्भिक उपन्यास थिक। जाहिठामसँ बाट चलि मैथिली उपन्यास वर्तमान युग धरि पहुँचि सकल अछि।
दुनू उपन्यासकार एकहि युगमे छलाह। किन्तु दृष्टिकोणमे अन्तर अछि। ‘‘निर्दयी सासु’’ वैवाहिक समस्यापर अछि। किन्तु ‘‘रामेश्वर’’क समस्या शोषण आ भूखक थिक। ई शोषण आर्थिक आ सामाजिक दुनू प्रकार अछि। पिताक श्राद्धमे रामेश्वर घर-आङन बेचि, साकिन भए जाइत अछि। परिवारक पालनक हेतु अनिच्छापूर्वक अपराध वृति अपना लैत अछि, डकैती करैत अछि। सम्पन्न व्यक्तिकेँ लूटैछ आ अन्तमे हृदय परिवर्तन होइत छैक। पाशविक प्रवृत्ति पर मानवीय प्रवृतिक विजय पताका फहराइछ।
‘‘निर्दयी सासु’’मे औपन्यासिकताक अभाव खटकैछ। जखनि ‘‘रामेश्वर’’ मे औपन्यासिक विविधता अछि। घटना-संयोजन आ चरित्रमे विविधता अछि। विभिन्न सन्दर्भ आ घटनाक प्रवाह पाठककेँ अन्तधरि परिणतिक भान नहि होमए दैछ। किन्तु ‘‘निर्दयी सासु’’क प्रारंभहि अन्तक संकेत दए दैछ। ‘‘रामेश्वर’’क घटना सभ पाठककेँ बन्हने रहैछ, तँ ‘‘निर्दयी सासुक’’ भाषा आ परिचित स्थितिक वर्णन। मुदा, जेना कोनो घटना अथवा छोटसँ छोट स्थितिक चित्रण ‘‘निर्दयी सासु’’मे भेटैछ से ‘‘रामेश्वर’’मे नहि अछि। ‘‘निर्दयी सासु’’मे आएल पात्र सभक व्यक्तित्व निरूपण सोझ- साझ अछि, पात्रक मानसिक स्थितिक आ जटिलताक चित्रण नहि भए सकल अछि। किन्तु ‘‘रामेश्वर’’मे मानसिक द्वन्द्व आ संघर्ष पर वेश प्रकाश पड़ल अछि। दूनू उपन्यासकारक भाषामे सेहो अन्तर अछि। ‘‘निर्दयी सासुमे’’ फुदकैत भाषाक प्रयोग अछि, जे अत्यन्त स्वाभाविक अछि। ओहन फुदकैत भाषाक अभाव ‘‘रामेश्वर’’मे अछि।
जनसीदनजीक युग आ व्यक्तित्व- जनसीदनजीक जखन रचना दिस प्रवृत्त भेलाह, विदेशी शासनक विरोधक सक्रियता सर्वत्र व्याप्त छल। ओ सक्रियता प्रकट आ सुप्त दुनू प्रकारक छल। केओ धन आ मनसँ संग छलाह तँ केओ तन-मन आ धन – तीनूक संग। युगसचेत साहित्यकार जन मानसक ओहि आगिकेँ फल प्राप्ति धरि प्रज्ज्वलित रखबा लेल रचनात्मक सहयोग करैत छलाह। ई सहयोग प्रच्छन्न आ प्रतीकात्मक दुनू प्रकारक होइत छल। बंगला साहित्यमे ‘‘आनन्द मठ’’ सन क्रान्तिकारी उपन्यास लिखा गेल छल। हिन्दी साहित्यमे भारतेन्दु हरिश्चन्द्र ‘‘भारत दुर्दशा’’ आदि तथा मैथिली शरण गुप्तक ‘‘भारत भारती’’क खूब प्रचार-प्रसार भए गेल छल। मैथिलीमे कवीश्वर चन्दा झा अङरेजी शासनक विसंगति आ अन्यायक विरोधमे लिखि गेल छलाह। जनसीदन जीक समकालीन कवि मुंशी रघुनन्दन दास, यदुनाथ झा ‘‘युदवर’’ आदि स्वाधीनता संग्रामक अनुकूल रचना कए, जनमानसकेँ प्रेरित कए रहल छलाह। किन्तु, बंगला, हिन्दी तथा मैथिलीक साहित्यिक गतिविधिसँ परिचित साहित्यकार जनार्दन झा ‘‘जनसीदन’’ ओहिसँ सर्वथा अप्रभावित रहलाह। तात्पर्य जे राष्ट्रपिता बापूक नेतृत्वमे विदेशी शासन-व्यवस्थाकेँ छाउर करबा लेल जेना चारूकात आगि धधकि रहल छल, तकर कनिको उष्णता जनसीदनजीक रचनामे नहि भेटैत अछि।
ई सत्य जे प्रत्येक साहित्यकारक संवेदनाक क्षेत्र भिन्न होइछ। अनुभूतिक क्षेत्र फराक होइछ। कोन घटना आ परिस्थिति कतेक दूर धरि आ कोना ग्रहण करैछ, से रचनाकारक संवेदनशीलता आ मानसिकता पर निर्भर करैछ। किन्तु, किछु घटना आ स्थिति तेहन अवश्य होइछ, जकर प्रभाव-क्षेत्रसँ फराक रहि जाएब, युग-सचेत रचनाकारक लेल सर्वथा असम्भव अछि। तथापि जँ कोनो स्थिति अथवा घटना कतहुसँ प्रभावित नहि कए पबैछ तँ ई मानि लेबाक चाही जे कोनो ने कोनो व्यक्तिगत कारणें ओहि दिस ओ प्रवृत्ति नहि भेल होएताह। एहना स्थितिमे रचनाकारक व्यक्तित्वक विश्लेषण आवश्यक भए जाइछ, सम्पर्क आ सानिध्यकेँ बूझब आवश्यक भए जाइछ।
ई सर्वज्ञात अछि जे जनसीदनजीक पालन पोषण मातृकमे भेल छलनि। हिनक मातामह एक प्रभावशाली जमीन्दार छलाह। पैघ भेला पर जनीसीदनजीक सम्पर्क पैघ-पैघ राज दरबारसँ भेलनि। ओहिठाम हिनक सम्मान होइत छल। ओहिकालमे राजा-महाराज अथवा जमीन्दार अपन प्रभु अङरेज सरकारक प्रति कतेक दासोदास रहैत छलाह, से छपित नहि अछि। जनसीदनजीक रचनाकार ओहि फँदाकेँ तोड़ि छिन्न-भिन्न नहि कए सकल। आ प्रायः तेँ अङरेजी शासन-व्यवस्थाकेँ भस्मीभूत करबा लेल एकोटा काठी जनसीदनजी नहि जुटा सकलाह। जनसीदनजीक कविता -‘‘श्रीमान् भारत सम्राट का स्वागताष्टक’’ हमर एहि निष्कर्षमे सहायक भेल अछि।
“जय ब्रिटिश नायक जार्ज पंचम भारताधिपभूपति
जय श्रीमती मेरी महरानी दयामती सुव्रते
हम भारतीय प्रजा सभ स्वागत मनावे आपके।।”
आ एही सिद्धान्तक अनुकूल जनसीदनजीक ओही प्रजाकेँ सुप्रजा मानल जे शोषण तथा अत्याचारक वर्षामे भीजलोपर राजक विरोध नहि करैछ-
“प्रजा प्रशंसा योग्य वैह जे करथि न राज विरोध
राजा रूष्ट्रो होथि कदाचित प्रजा करथि नहि क्रोध।”
जनसीदनजीक सान्निध्य आ एहि प्रकारक रचना सभकेँ देखि स्पष्ट भए जाइछ जे जनसीदनजीक व्यक्तित्वमे ओ प्रखरता नहि छल जाहिसँ शासन-व्यवस्थाक विरोधमे ठाढ़ भए सकथि। आ तेँ जनसीदनजी अपन सम्पर्क एवं सान्निध्यकेँ ध्यानमे रखैत साहित्य सर्जना लेल सामाजिक क्षेत्रकेँ अपनाओल। ओहीपर कलम उठाओल।
ई तँ देशक समसामयिक राष्ट्रीय चेतनाकेँ ध्यानमे राखि जनसीदन जीक व्यक्तित्वक मूल्यांकन भेल। जँ सामाजिक आ सुधारवादी चेतनाकेँ ध्यानमे राखि जनसीदनजीक उपलब्ध साहित्यक माध्यमसँ व्यक्तित्वक विश्लेषण करैत छी तँ व्यक्तित्व प्रखर भेटैत अछि। सामाजिक विकृतिकेँ दूर करबा लेल तत्पर छथि। जे सामाजिक व्यवस्था मिथिलाक समाजकेँ कोला-कोलामे बांटि शोषण करैत छल, तकर विरोधमे शंखनाद करैत पबैत छी। उपन्यासकारक प्रखर सामाजिक चेतनाक ई प्रतिफल थिक जे घोर मानसिक संघर्षक वाद ज्योतिषी चिन्तामणि झा ओहि परिपाटीक विरोधमे कन्यादान करैत छथि जे मिथिलाक सामाजिक जीवनमे विभेद उत्पन्न करबाक हेतु ठाढ़ कएल गेल छल।
(मि.मि. जून 1982)


text:
कलकत्ता. मिथिलाक लोक चूरा-दही बहुत बेसी पसिन करैत छथि. एक दिस माछ-भात मैथिल केर मोनगर भोजन अछि त' चूरा-दही सेहो कनियो कम नहि अछि. दांत कटकटाइत जाड़ मे चूरा-दही देखतहि मैथिल मोन मे अजबे स्फूर्ति आबि जाइत अछि. मिथिला विकास परिषद् कोलकाता किछु एहने प्रीतिभोज रविदिन 27 जनवरी 2013 कें आयोजित करय जा रहल अछि. मलंगिया नाट्य महोत्सव मे अपन प्रदर्शन सं संतुष्ट रंगकर्मी लोकनिक लेल परिषद् एहि भोजक आयोजन करत, जाहि मे निमंत्रित कयल किछु अन्य गोटे सेहो भाग लेताह. परिषद् केर राष्ट्रीय अध्यक्ष अशोक झा जनतब देलनि जे मिथिलाक आहार, विचार आ परिधान पहिचान छैक आ हमरा सभ एहि आयोजन सं देश मे पसरैत कुरीति आ कुव्यवहार कें विरोध करैत छी. ओ कहलनि जे प्रीति-भोज केर व्यंजन मिथिला महिला मंच केर किरण इस्सर द्वारा तैयार कयल जा रहल अछि. (Report: मिथिमीडिया ब्यूरो)
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News
Tags: हालचाल


text:
ईटानगर
ईटानगर (/ˌ[invalid input: 'ee']ˈt[invalid input: 'ah']nəɡər/; उच्चारण (सहायता जानकारी)) भारतक राज्य अरुणाचल प्रदेशक राजधानी शहर छी । ई हिमालयक तराईमे अवस्थित अछि । समुद्र सतहसँ एकर औसत उचाई ७५० मिटर अछि । ई प्रादेशिक राजधानी भेला कारणसँ सडक व्यवस्था निक अछि । गुवाहाटी आ ईटानगरक नाहरलागुनक मध्यमे हेलिकप्टर सेवाक विकल्प सेहो रहल अछि । हेलिकप्टर वाहेक पर्यटक बससभद्वारा सेहो गुवाहटीसँ ईटानगरधरि पहुँचल जा सकैत अछि ।
इतिहास[सम्पादन करी]
ईटानगरक खोज मायापुर संगे भेल छल । मायापुर ११अम शताब्दीमे जित्रि वंशक राजधानी छल । ई किलाक निर्माण १४-१५अम शताब्दीमे कएल गेल छल । याह किलाक नाममे ई शहरक नाम ईटानगर राखल गेल छल । पर्यटक ई किलामे बहुतेक सुन्दर दृश्य देख सकैत अछि । हाल आबि ई किलाके राजभवनक नामसँ सेहो जानल जाइत अछि आ ई एतय कऽ राज्यपालक सरकारी निवास छी ।
भूगोल[सम्पादन करी]
ईटानगर २७°०६′N ९३°३७′E / २७.१°N ९३.६२°Eमे अवस्थित अछि ।[१] यसको औसत उचाई ७५० मिटर रहल अछि ।
जनसङ्ख्या[सम्पादन करी]
मुख्य पर्यटन स्थल[सम्पादन करी]
किला[सम्पादन करी]
ईटानगरमे पर्यटकसभ ईटा किला सेहो देख सकैत अछि । ई किलाक निर्माण १४-१५अम शताब्दीमे कएल गेल छल । याह किलाक नाममे ई शहरक नाम ईटानगर राखल गेल छल । पर्यटक ई किलामे बहुतेक सुन्दर दृश्य देख सकैत अछि । किलाक भ्रमण करि पर्यटकसभ एतय पौराणिक गङ्गा ताल सेहो देख सकैत अछि ।[२]
पौराणिक गङ्गा ताल[सम्पादन करी]
ई ईटानगरसँ ६ किलोमिटरक दूरीमे स्थित अछि । ई ताल नजदिके एक मनमोहक जङ्गल सेहो अछि । पर्यटकसभ ई जङ्गलमे सुन्दर गाछ-वृक्ष, वन्य जन्तु आ फूलक बगैंचा देख सकैत अछि । एतय आबैवला पर्यटकसभ ई स्थान आबि मात्र जाइत अछि ।
बौद्ध मन्दिर[सम्पादन करी]
एतय एकटा सुन्दर बौद्ध मन्दिर रहल अछि । बौद्ध गुरू दलाई लामा सेहो एकर यात्रा करि चुकल अछि । ई मन्दिरक छत पियर अछि आ ई मन्दिरक निर्माण तिब्बती शैलीमे कएल गेल अछि । ई मन्दिरक उपरका मञ्जिलासँ पुरे ईटानगरक सुन्दर दृश्यसभ देखल जा सकैत अछि । ई मन्दिरमे एक सङ्ग्राहलयक निर्माण सेहो कएल गेल अछि । एकर नाम जवाहर लाल नेसभ सङ्ग्राहलय छी । ई सङ्ग्रहालयमे पर्यटकसभ पुरे अरूणाचल प्रदेशक झलक देख सकैत अछि ।
अन्य स्थल[सम्पादन करी]
ई स्थलसभ वाहेक एतय काठसँ बनल सुन्दर वस्तुसभ, वाद्ययन्त्र, हस्त कपडा, हस्तनिर्मित वस्तुसभ तथा कलाकृतिसभ देखल जा सकैत अछि । एतय रहल सङ्ग्राहलयमे पुस्ताकलयक सेहो निर्माण कएल गेल अछि ।
सन्दर्भ सामग्रीसभ[सम्पादन करी]
- ↑ Falling Rain Genomics, Inc - Itanagar
- ↑ "Tourism in Arunachal Pradesh", Arunachalpradesh.nic.in, अन्तिम पहुँच २६ दिसम्बर २०१२।
बाह्य जडीसभ[सम्पादन करी]


text:
> सगर राति जरैत रहल दीप
दड़िभंगा. कथावाचनक परम्परा प्राचीन कालसँ चलि रहल अछि. मिथिलाक प्रत्येक गाममे एहन अनेको कथावाचक रहै छलाह जे अपन कलात्मक कथासँ कतेक राति धरि लगातार श्रोता लोकनिकेँ बान्हि कऽ रखै छलाह. क्रमश: ई परम्परा लुप्त होबऽ लागल. तखन लोक सभ खिस्सा लिखऽ लगलाह. वर्तमानमे कथा सभसँ सशक्त विधाक रूपमे उभरि कऽ आएल अछि. एकरा ध्यानमे राखि साहित्यिक आ सांस्कृतिक आयोजन ‘सगर राति दिप जरय’ शुरू कएल गेल. कथावाचनक ई अदभुत प्रयोग आइसँ तीन दशक पहिने शुरू भेल छल जे आइयो चलि रहल अछि. ई बात (1 Nov. 2012) शनिक साँझ 6 बजे महाराजा महेश ठाकुर मिथिला कालेजक परिसरमे शुरू भेल एहि कार्यक्रमक अध्यक्षता करैत मैथिलीक प्रख्यात साहित्यकार आ साहित्य अकादमीसँ पुरस्कृत डा. भीमनाथ झा कहलनि. ओ साहित्यकार लोकनिकेँ सम्बोधित कऽ रहल छलाह. एहि कार्यक्रमक उद्घाटन अपर पुलिस महानिदेशक राकेश कुमार मिश्र केलनि. एहि अवसरपर डा. बैद्यनाथ चौधरी बैजू, मैथिली अकादमीक अध्यक्ष कमलाकान्त झा आदि एहि आयोजनक विशेषतापर प्रकाश देलनि.
विभिन्न साहित्यकार लोकनि द्वारा बेराबेरी कथाक समीक्षा सेहो कएल गेल. कथापाठ केनिहारमे जनकपुरसँ राजाराम सिंह राठौड़, कोलकातासँ अनमोल झा, गुवाहाटीसँ ललित झा, पटनासँ कमल मोहन चुन्नू, रामनारायण सिंह, समस्तीपुरसँ रमाकान्त राय रमा, स्थानीयमे डा. आशा मिश्र, ज्योत्स्ना चन्द्रम, अमलेन्दु शेखर पाठक, रोशन कुमार झा, शैलेन्द्र आनन्द, फूलचन्द्र झा प्रवीण, ऋषि वशिष्ठ, मुकुन्द मंयक, अमित मिश्र, जगदीश प्रसाद मण्डल, दुर्गानन्द मण्डल, उमेश मण्डल, बेचन ठाकुर सहित कतेको साहित्यकार लोकनि कथाक पाठ केलनि. अगिला कथा गोष्ठी लेल चारि ठामसँ प्रस्ताव भेटल. एहिमे ललित झा गुवाहाटी लेल, रोशन झा कन्है लेल आ कमलेश झा घनश्यामपुर लेल प्रस्ताव देलनि. उपस्थित सभ गोटे केर सहमतिसँ अगिला सगर राति दीप जरय कमलेश झाकेँ देल गेलनि जे घनश्यामपुरमे आयोजित होएत.
ई आयोजन किरण जयन्तीपर मिथिला आवाज आ विप्लव फाउंडेसनक तत्वाधानमे भेल. एहि कथा गोष्ठी आयोजक अरविन्द ठाकुर छलाह ओ अजीत आजाद एकर संचालन कएलनि. साँझ 6 बजे दीप जड़ा कऽ कथा गोष्ठीक शुरुआत कएल गेल आ दीप भोर 6 बजे समापन धरि जरैत रहल. सबसँ पहिने पोथीक लोकार्पण भेल जाहिमे जगदीश प्रसाद मण्डल केर 11टा पोथीक संग आन-आन रचनाकार ओम प्रकाश झा केर गजल, रुबाइ संग्रह "किओ बूझि नै सकल हमरा", उमेश पासवानक "वर्णित रस", चंदन कुमार झाक "मोनक बात", शिव कुमार झा "टिल्लू"क "क्षणप्रभा", अमित मिश्रक "नव अंशु" मुन्ना जीक "हम पुछैत छी" , रामविलास साहु केर "रथक चक्का उलटि चलै बाट", बेचन ठाकुरक "बाप भेल पित्ती आ अधिकार" , झारुदारजीक "हमरा बिनु जगत सुन्ना छै" आ गजेन्द्र ठाकुरक पोथी मिला कऽ कुल 37टा पोथीक लोकार्पण भेल. एहि ठाम भारत-नेपालक कोन-कोन सँ कथाकार जुटल छलथि.
— कुमार शैलेन्द्र / अमित मिश्र
दड़िभंगा. कथावाचनक परम्परा प्राचीन कालसँ चलि रहल अछि. मिथिलाक प्रत्येक गाममे एहन अनेको कथावाचक रहै छलाह जे अपन कलात्मक कथासँ कतेक राति धरि लगातार श्रोता लोकनिकेँ बान्हि कऽ रखै छलाह. क्रमश: ई परम्परा लुप्त होबऽ लागल. तखन लोक सभ खिस्सा लिखऽ लगलाह. वर्तमानमे कथा सभसँ सशक्त विधाक रूपमे उभरि कऽ आएल अछि. एकरा ध्यानमे राखि साहित्यिक आ सांस्कृतिक आयोजन ‘सगर राति दिप जरय’ शुरू कएल गेल. कथावाचनक ई अदभुत प्रयोग आइसँ तीन दशक पहिने शुरू भेल छल जे आइयो चलि रहल अछि. ई बात (1 Nov. 2012) शनिक साँझ 6 बजे महाराजा महेश ठाकुर मिथिला कालेजक परिसरमे शुरू भेल एहि कार्यक्रमक अध्यक्षता करैत मैथिलीक प्रख्यात साहित्यकार आ साहित्य अकादमीसँ पुरस्कृत डा. भीमनाथ झा कहलनि. ओ साहित्यकार लोकनिकेँ सम्बोधित कऽ रहल छलाह. एहि कार्यक्रमक उद्घाटन अपर पुलिस महानिदेशक राकेश कुमार मिश्र केलनि. एहि अवसरपर डा. बैद्यनाथ चौधरी बैजू, मैथिली अकादमीक अध्यक्ष कमलाकान्त झा आदि एहि आयोजनक विशेषतापर प्रकाश देलनि.
विभिन्न साहित्यकार लोकनि द्वारा बेराबेरी कथाक समीक्षा सेहो कएल गेल. कथापाठ केनिहारमे जनकपुरसँ राजाराम सिंह राठौड़, कोलकातासँ अनमोल झा, गुवाहाटीसँ ललित झा, पटनासँ कमल मोहन चुन्नू, रामनारायण सिंह, समस्तीपुरसँ रमाकान्त राय रमा, स्थानीयमे डा. आशा मिश्र, ज्योत्स्ना चन्द्रम, अमलेन्दु शेखर पाठक, रोशन कुमार झा, शैलेन्द्र आनन्द, फूलचन्द्र झा प्रवीण, ऋषि वशिष्ठ, मुकुन्द मंयक, अमित मिश्र, जगदीश प्रसाद मण्डल, दुर्गानन्द मण्डल, उमेश मण्डल, बेचन ठाकुर सहित कतेको साहित्यकार लोकनि कथाक पाठ केलनि. अगिला कथा गोष्ठी लेल चारि ठामसँ प्रस्ताव भेटल. एहिमे ललित झा गुवाहाटी लेल, रोशन झा कन्है लेल आ कमलेश झा घनश्यामपुर लेल प्रस्ताव देलनि. उपस्थित सभ गोटे केर सहमतिसँ अगिला सगर राति दीप जरय कमलेश झाकेँ देल गेलनि जे घनश्यामपुरमे आयोजित होएत.
ई आयोजन किरण जयन्तीपर मिथिला आवाज आ विप्लव फाउंडेसनक तत्वाधानमे भेल. एहि कथा गोष्ठी आयोजक अरविन्द ठाकुर छलाह ओ अजीत आजाद एकर संचालन कएलनि. साँझ 6 बजे दीप जड़ा कऽ कथा गोष्ठीक शुरुआत कएल गेल आ दीप भोर 6 बजे समापन धरि जरैत रहल. सबसँ पहिने पोथीक लोकार्पण भेल जाहिमे जगदीश प्रसाद मण्डल केर 11टा पोथीक संग आन-आन रचनाकार ओम प्रकाश झा केर गजल, रुबाइ संग्रह "किओ बूझि नै सकल हमरा", उमेश पासवानक "वर्णित रस", चंदन कुमार झाक "मोनक बात", शिव कुमार झा "टिल्लू"क "क्षणप्रभा", अमित मिश्रक "नव अंशु" मुन्ना जीक "हम पुछैत छी" , रामविलास साहु केर "रथक चक्का उलटि चलै बाट", बेचन ठाकुरक "बाप भेल पित्ती आ अधिकार" , झारुदारजीक "हमरा बिनु जगत सुन्ना छै" आ गजेन्द्र ठाकुरक पोथी मिला कऽ कुल 37टा पोथीक लोकार्पण भेल. एहि ठाम भारत-नेपालक कोन-कोन सँ कथाकार जुटल छलथि.
— कुमार शैलेन्द्र / अमित मिश्र
Tags: हालचाल


text:
फिफा
फिफा (फ्रान्सेली: Fédération Internationale de Football Association) अन्तर्राष्ट्रिय फुटबल सम्मेलन महासङ्घक संक्षिप्त रूप छी, जे एकटा अन्तराष्ट्रिय सङ्घ छी जे अन्तर्राष्ट्रिय फुटबल खेलउपर नियन्त्रण राखैत अछि । (एकरा फुटबल सङ्घ सेहो कहल जायत अछि)। एकर मुख्यालय ज्युरिख, स्वीट्जरल्याण्डमे अछि, आ हाल एकर अध्यक्ष जियानी इन्फान्टिनो छी । फिफा अन्तर्राष्ट्रिय फुटबलक पैग पैग प्रतियोगिताक आयोजन करैत अछि, आ ओहिमे सँ प्रख्यात रहल एकटा प्रतियोगिता छी फिफा विश्वकप, जे सन् १९३० मे सुरुवात भएल छल । फिफाक स्थापना मई २१,१९०४ मे पेरिसमे भएल छल आ अहिमे २०८ अन्तर्राष्ट्रिय सङ्गठनसभ एकर सदस्य छी । ई सङ्घक अधिकारिक भाषासभ अङ्ग्रेजी, फ्रान्सेली, जर्मन आ स्पेनी रहल अछि ।
इतिहास[सम्पादन करी]
विश्व जुडान संगे २०अम शताब्दीक शुरुमा खेलसभ उपर दृष्टि राखैक लेल निकायक जरुरी देखल गेल । फिफाक स्थापना २१ मई १९०४ मे पेरिसमे भएल छल । ई सङ्घके स्थापना करैवाला सदस्यसभ बेल्जियम, डेनमार्क, फ्रान्स, नेदरल्याण्ड, स्पेन, स्वीडेन आ स्वीट्जरल्याण्ड छल आ वोहि दिन जर्मन सङ्गठन् टेलीग्राम पठाए अपन सदस्यता समबन्धमे अपन इच्छा प्रकट केनए छल । एहि सङ्गठनक सर्वप्रथम अध्यक्ष रबर्ट ग्युरिन बनल छल ।
सन्दर्भ सूची[सम्पादन करी]
- ↑ FIFA Statutes Aug 2009, see 8:1. Arabic, Russian and Portuguese are additional languages for the Congress. In case of dispute, English language documents are taken as authoritative.
वाह्य जडीसभ[सम्पादन करी]


text:
युनियनसे प्रतिनिधि खटाइल
पहुरा समाचारदाता
धनगढी, २२ वैशाख । नेपाल प्रेस युनियन कैलालीसे १३ स्थानीय तहमे प्रतिनिधि खटैले बा । वैशाख ३० गते हुई लागल स्थानीय तहके निर्वाचनहे लक्षित करके नेपाली काँग्रेसके उम्मेदवारहुकनके चुनावी सभा, घरदैलो अभियान लगायतके टमान गतिविधीबारे समाचार संकलन ओ समन्वय कैना प्रतिनिधि खटाइल हो । युनियनसे प्रदेशके एक ठो केल उपमहानगरपालिकामे गगन अयडी ओ तिलक ओझाहे खटाइल बा ।
छ/छ ठो नगरपालिका ओ गाउँपालिकामेफे प्रेस युनियनमे आवद्ध सञ्चारकर्मीहुकनहे खटाइल हो । गोदावरी नगरपालिकामे राजकुमार साउद ओ शारदा फुलारा, गौरीगंगा नगरपालिकामे दिनेश दहित ओ भोज मन्नी, घोडाघोडी नगरपालिकामे वीरेन्द्र शाह ओ चन्द्रप्रकाश चौधरी (विवश), लम्कीचुहा नगरपालिकामे लोकबहादुर देउवा ओ युवराज न्यौपाने, टीकापुर नगरपालिकामे टेक सोडारी ओ लोकेन्द्र रावल, भजनी नगरपालिकामे जय बुढा ओ रामनारायण चौधरीहे खटाइल बा ।
ओस्टेक, कैलारी गाउँपालिकामे प्रेम चौधरी ओ कृतबहादुर विष्ट, जोशीपुर गाउँपालिकामे धर्मेन्द्र विष्ट ओ सुधराम दहित, जानकी गाउँपालिकामे रतन चौधरी ओ नेत्रप्रसाद न्यौपाने, मोहन्याल गाउँपालिकामे मदन शाही ओ प्रवित्रा ढकाल, बर्दगोरिया गाउँपालिकामे टीकाराम साउद ओ गोविन्द विसी, चुरे गाउँपालिकामे दीपक ओझा ओ केशव धामीहे खटाइल प्रेस युनियन कैलाली जनैले बा ।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 10 जनवरी 2012
कविता-जमाना बदल गेलै यै
जे भिखमंगा के देख
समझ अबै यै
ओकरा देह पर कपड़ा कम किएक छै ।
कारण ओ गरीब छै
नै किन सकै छै .
मुदा ई समझ नै आबै यै .
अमिरक देह पर कपड़ा कम किएक छै .
कारण पाइ के कमी त' नै भ' सकै यै .
आइ देखलौं त' लागै यै .
जे वर्षोँ सँ' अन्हार कोन मे बैसल छलौँ .
आइ बहरेलौँ त' देखै छी
जमाना बदली(Change) गेलै यै
{अमित मिश्र }


text:
नवका- पुरनका लेख सर्च करु...
नीतीश नहि लड़ताह चुनाव
मुख्यमंत्री नीतीश कुमार बिहार विधान सभा चुनाव नहि लड़ताह. बिहार मे विधान सभा चुनाव केर घोषणा भS गेल अछि. 243 विधानसभा सीट के लेल चुनाव 21 अक्तूबर सं शुरू होएत. छह चरण मे होए वाला ई चुनाव 20 नवंबर तक चलत. वोट के गिनती 24 नवंबर के होएत. चुनाव केर घोषणा के संगहि बिहार मे चुनाव आचार संहिता लागू भS गेल अछि.
नीतीश जी पिछला बेर चुनाव नहि लड़ल छलखिन्ह. मुख्यमंत्री अखन बिहार विधान परिषद के सदस्य यानी एमएलसी छथिन्ह. चुनाव नहि लड़ला के फायदा पार्टी के मिल सकैत अछि. नीतीशजी अपन बेसि टाइम पार्टी प्रत्याशी के प्रचार पर द सकय छथिन्ह. खुद ठाड़ भेलाह सं अपन चुनाव क्षेत्र मे सेहो ध्यान देबय के जरूरत पड़ैत अछि. एहि हिसाब सं देखल जाए तं मुख्यमंत्री जीक ई फैसला पार्टी के लेल नीक छनि.
पिछला विधानसभा चुनाव मे जेडीयू-बीजेपी के गठबंघन एनडीए के 142 सीट... आरजेडी के 54 आओर एलजेपी के 10 सीट मिलल छल. एहि बेर लालू प्रसाद जीक आरजेडी आओर रामविलास पासवान जीक एलजेपी मिल कs चुनाव लड़ि रहल अछि. आब देखबाक अछि कि दूनु गोटे नीतीश जी के कतेक झटका द पाबय छथिन्ह.
नीतीश जीके मुख्यमंत्री बनय सं पहिने बिहार मे अराजक स्थिति छल. सभ तरफ अव्यवस्थाक हालत छल. मुदा नीतीश जीके अएला के बाद हालात किछ सुधरल अछि. लोक मे मन मे सुरक्षा केर भाव आएल अछि. ऊपर सं लोक के विकास दिख रहल छनि. मुदा वोटर हुनकर विकास के मुद्दा के कतेक तरजीह दै छथिन्ह ई अखन किछ नहि कहल जा सकैत अछि. अहांके कि लगैत अछि?
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
मिथिला मे खसरा रोग
कोसी मे आएल बाढ़ि के बाद मिथिला के आई कोल्हि खसरा पैर पसारले अछि. दरभंगा... मधुबनी... समस्तीपुर... मुजफ्फरपुर... सीतामढ़ी आओर कइटा दोसर इलाका खसरा सं प्रभावित अछि. खसरा के प्रकोप के देखैत एहि इलाका मे एक तरहे हाई अलर्ट घोषित करि देल गेल अछि. इलाका मे रोग के प्रकोप देखैत सरकारी मशीनरी सेहो हऱकत मे आएल अछि. सरकार तरफ सं एकर सर्वे कराबय के आदेश दs देल गेल अछि. एहि के लेल सरकारी कैंप लगाएल जाएत आओर ओहि ठाम मरीज के मुफ्त मे इलाज कएल जाएत. सरकार के तरफ सं सभ जिला के अफसर आओर सिविल सर्जन सभ के एहि संबंध मे निर्देश द देल गेल अछि. एहि सं बचाव के लेल उपाय करय लेल कहल गेल अछि.
खसरा छुआछुत वाला बीमारी अछि. ई कुपोषण आओर गंदगी सं सेहो जोर पकड़ैत अछि. एहि मे सर्दी... बुखार... आओर शरीर पर लाल लाल दाना... चकता टाइप के निकलि जाएत अछि. एहि बीमारी सं पीड़ित बच्चा सभ के नीक सं देखभाल करय के जरूरत अछि. छींक सं सेहो ई बीमारी फैलत अछि. शरीर पर दाना होय... सर्दी...बुखार टाइप के लगय त तुरंत डॉक्टर सं देखाउ... कोनो ढिलाई बरतय के जरूरत नहिं. नीक सं इलाज भेल तं जल्दीए नीक भs जाएत अछि एकर मरीज. एहि मे खाय पीबय पर सेहो ध्यान देबय के जरूरत रहैत अछि. मरीज पौष्टिक खाना देबाक चाही.
खसरा छुआछुत वाला बीमारी अछि. ई कुपोषण आओर गंदगी सं सेहो जोर पकड़ैत अछि. एहि मे सर्दी... बुखार... आओर शरीर पर लाल लाल दाना... चकता टाइप के निकलि जाएत अछि. एहि बीमारी सं पीड़ित बच्चा सभ के नीक सं देखभाल करय के जरूरत अछि. छींक सं सेहो ई बीमारी फैलत अछि. शरीर पर दाना होय... सर्दी...बुखार टाइप के लगय त तुरंत डॉक्टर सं देखाउ... कोनो ढिलाई बरतय के जरूरत नहिं. नीक सं इलाज भेल तं जल्दीए नीक भs जाएत अछि एकर मरीज. एहि मे खाय पीबय पर सेहो ध्यान देबय के जरूरत रहैत अछि. मरीज पौष्टिक खाना देबाक चाही.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
मैट्रिक परीक्षा रजिस्ट्रेशन 1 अक्तूबर सं
बिहार मे मैट्रिक परीक्षा के लेल रजिस्ट्रेशन 1 अक्तूबर सं होएत. बिहार विद्यालय परीक्षा समिति के तरफ सं कहल गेल अछि जे हाई स्कूल के विद्यार्थी सभ के मैट्रिक परीक्षा के लेल रजिस्ट्रेशन 1 सं 20 अक्तूबर धरि होएत. एकर बाद विद्यार्थी 27 अक्तूबर धरि फाइन द कs अपन रजिस्ट्रेशन करा सकय छथि. रजिस्ट्रेशन फी 150 रुपया अछि. एकरे संग फॉर्म के लेल 50 रुपया सेहो लागत. उम्मीद कएल जा रहल अछि जे एहि बेर करीब 9 लाख विद्यार्थी परीक्षा मे बैसताह. सभ विद्यार्थी के हमरा तरफ सं शुभकामना अछि. खूब मन लगा कs पढु आओर परीक्षा दिउ.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नेपालक सिनेमा
नेपालक सिनेमा या नेपाली चलचित्र उद्योग नेपाली भाषाक चलचित्र निर्माण करैवला उद्योग छी । नेपाली चलचित्र उद्योग काठमाडौंमे रहल अछि । नेपालमे चलचित्रक विकास क्रम किछ देरसँ सुरू भेलाक बादो अखन वर्तमान समयमे ई क्षेत्र सशक्त बनि रहल अछि । नेपाली सिनेमा उद्योगमे वर्षमे दर्जनौ चलचित्रसभक निर्माण भ रहल अछि । नेपालमे चलचित्रक व्यावस्थापन आ नियमन नेपाल चलचित्र विकास बोर्ड करैत अछि । नेपाली चलचित्र उद्योग विभिन्न चरण पार करि आधुनिक प्रविधिक युगमे अपनाआपके समायित क चुकल अछि । पिछला किछ समयसँ नेपाली चलचित्रसभ नीक कमाई क रहल अछि । नेपालक अर्थतन्त्रमे सेहो चलचित्र क्षेत्रक योगदान दिन प्रति दिन उच्च भ रहल अछि । नेपालमे रहल पैग जनसमूह चलचित्रके कर्मस्थल बनाए नेपाली चलचित्र क्षेत्रक प्रवर्द्धन क रहल अछि ।
इतिहाससंपादित करें
प्रारम्भिक चरणसंपादित करें
नेपाली भाषामे निर्मित पहिल चलचित्र भारतमे वि.सं. २००८ सालमे निर्मित सत्य हरिश्चन्द्र छी, जे नेपालीमे सेहो डबिङ्ग करि सार्वजनिक कएल गेल छल । नेपालमे निर्मित चलचित्रक पहिलो बेर प्रदर्शन वि.सं. २०२२ सालक आसिन महिनामा आमा चलचित्रसँ भेल छल । आमा चलचित्रक निर्देशन हिरा सिंह खत्री केनए छल । चलचित्रमे शिवशंकर मानन्धर आ भुवन चन्दक अभिनय छल । जकरा नेपाली सिनेमाक पहिल नायक आ नायिका मानल जाइत अछि मुदा सरकारी लगानीमे निर्मित आमा चलचित्र निर्माण होमएसँ पहिने वि.सं. २०१८ सालमे नीजि लगानीमे निर्माण आरम्भ कएल गेल चलचित्र माइतीघर मुदा आमासँ पाछा मात्र सार्वजनिक भेल छल । माइतीघर चलचित्रमे माला सिन्हा आ चिदाम्बर प्रसाद लोहनीक प्रमुख भूमिका रहल छल । ई जोडी बादमे विवाह सेहो केनए छल । चलचित्रमे सुनील दत्त आ कमेडियन राजेन्द्र नाथक विशेष उपस्थिति रहल छल । चलचित्रक निर्देशन बिएस थापा केनए छल तँ कुशल प्रतिभा जयदेव सङ्गीत देनए छल । चलचित्रमे लता मंगेशकर, आशा भोंसले, उषा मंगेशकरक संगे प्रेमध्वज प्रधान, सिपी लोहनी आ अरुणा लामा स्वर देनए छल ।


text:
गजल आ गीत मे अंतर की छै? मात्र एक अक्षर के । गीत आ गजल दूनू गाओल जाइ छै । जँ ध्वनीक तुक {राइम्स } सभ पाँति मे मिलैत रहत त' गीत वा गजल दूनू सुनै मेँ बेशी नीक लागै छै । मुदा गीत मे राइम्स नहियो हेतै त' चलतै मुदा गजल मेँ प्राय: पाँति संख्याँ 1 ,2,आ तकरा वाद 4 ,6 , 8 , 10 . . . मे हेवाक चाही । गीत मे कतेको पाँति के बाद फेर सँ मुखरा दोहराओल जाइ छै मुदा गजल मे प्राय: तुकान्त वाला पाँति बाद कहल जाइ छै । गजल कम सँ कम 10 टा पाँतिक होइ छै जकरा 2-2 पाँति के रूप मे बाँटि क शेर कहल जाइ छै । । जहिना गीतक शास्त्र व्याकरण होइ छै{सा रे ग . . .} तहिना गजलक व्याकरण होइ छै । जहिना शास्त्रीय गायण मे राग होइ छै तहिना गजल मे बहर होइ छै । जहिना गीत कोनो ने कोनो ताल . राग . मे होइ छै तहिना गजल कोनो ने कोनो बहर मे होइ छै । । आब कहू गीत आ गजल मे अंतर की?
नवका गायक त' गीतक टाँग -हाथ तोड़ि क' गाबै छथि । दू तीन टा शब्द के एकै साथ जोड़ि क' गाबैत छथि बूझू जे फेविकाँल सँ साटि देने होइ । जहिना गीत मे कोनो तरहक चिन्हक {कोमा ,फूल स्टाँप , आदि} के मोजरे नै दै छथि । ओहिना
गजल मे कोना पाँति मे कोनो चिन्ह{. , ? आदि} नै देल जाइ छै ।मात्र अपन नामक आगू पिछू {" "} चिन्ह लगा सकै छी ।
आब एना किए कैएल जाइ छै से नै पूछू ? अपने सोचू ने गीते जकाँ गजलो के त' गाओल जाइ छै ।
आ आब कहू गीत आ गजल मे अंतर की?
हमर एकटा मित्र गजलक बारेमे पुछलनि तँ कहलिअन्हि----
गजलक मे आबै वला किछु शब्द के देखू ।
1} शेर- शेर दू पाँतिक होइत अछि आ अपना आप मे सदिखन पूर्ण भाव दै अछि आ आन पाँति सँ स्वतंत्र रहैत अछि ।
2} गजल- कम सँ कम पाँच टा शेरके जँ किछु तुकान्तक सँग एक ठाम राखल जाए त' ओ गजल बनै छै । एकटा गजल मे एकै रंग तुकान्त हेवाक चाही ।
3} रदीफ- गजल पहिल शेर के अंतीम सँ देखू जँ कोनो एहन शब्द जे शेरक दूनु पाँति मे काँमन होइ त' ओकरा गजलक रदीफ कहबै ।
आइ चलू संगे प्रेम गीत गेबै प्रिय
एकटा प्रेमक महल बनेबै प्रिय
एहि शेर मे "प्रिय "दुनू पाँति मे अछि तेँए एकर रदीफ भेल" प्रिय" ।
आब गजलक सब शेरक दोसर पाँति मे इ रदीफ रहबाक चाही इ अनिवार्य अछि ।
4} काफिया - काफिया मने मोटा मोटी तुकान्त{राइम्स} बूझू । जँ बाजै मे एकै रंग ध्वनी बूझना जाइ यै त' ओ भेल काफिया । काफियाक तुक ओहि शब्दक अंतीम सँ पता लागै छै । जे तुकान्त गजलक पहिल पाँति मे अछि सेह आन सब पाँति मे हेवाक चाही । मतलब जे गजलक पहिल शेरक दुनू पाँति मे आ आन शेरक दोसर पाँति मेँ ।
काफिया- जेना - जेबै . खेबै . नहेबै { ऐ मे "एबै" तुकान्त भेल
गमला . राधा . चेरा . केरा {एहि मे तुकान्त "आ" भेल}
हेतै , खेबै . झेलै {ऐ मे तुकान्त"ऐ" भेल}
रोटी , हाथी . रेती{ऐ मे "ई" भेल}
झोरी . बोरी {ऐ मे"ओरी" भेल}
एनाहिते और सब मे काफिया {तुकान्त }बनत ।
गजल पहिल शेर मे रदीफ आ काफिया क्रमश: पाँतिक अंतीम सँ अनिवार्य रूप सँ हेबाक चाही । आ आन शेरक दोस पाँति मे सेहो रदीफ आ काफिया क्रमश: अंतीम सँ हेएत ।
5} मतला- गजल पहिल शेर जेकर दूनू पाँति मे रदीफ आ काफिया क्रमश: अंतीम सँ होइ एकरा मतला कहल जेतै ।
चाँद देखलौ त' सितारा की देखब
अन्हारक रूप दोबारा की देखब
प्रेमक सागर मे बड नीक लागै
डुब' चाहै छी त' किनारा की देखब
एहि मे पहिल शेरक दुनू पाँति मे काँमन "की देखब" अछि तेँए इ एहि गजलक रदीफ भेल आ रदीफक पहिले देखू , दूनू पाँति मे "सितारा "आ "दोबारा " छै एकर तुकान्त भेल "आरा" तेँए इ भेल काफिया । आब दोसर शेरक दोसर पाँति मे देखू । रदीफ "की देखब" आ तुकान्त "आरा " के संग शब्द "किनारा " अछि । । आब एहि गजलक सब शेरक दोसर पाँति मे अंत सँ रदीफ "की देखब "
आ काफिया "आरा"
तुकान्तक संग हेबाक चाही ।
तुकान्तक पाता शब्दक अंत सँ चलै छै ।
6} मकता-- गजल अंतीम शेर जै मे शाइर अपन नामक प्रयोग करै छथि ओहि गजलक मकता कहल जाइ छै ।
मेघक डरे चान नै बहरायल
नै औता "अमित" नजारा की देखब
इ भेल मकता ।
शाइर अपन सब शेर मे अपन एकै टा नामक प्रयोग करैथ । जेना हम पहिल गजल सँ"अमित" लिखै छी त' आब कतौ "मिश्र " नै लिख सकै छी ।
वेश त' एते देखू आ लिखू । और कनेटा बात छुटल अछि जे अहाँ सब जानैत छी । वर्ण वला बात । त ' आब लिखू किछ नीक गजल
किछु दिन पूर्व हमरे सन एकटा बिन पढ़ल लिखल गीतकार सँ भेट भेल ।हमरे जकाँ हुनको रचना लोकक माँथ पर द निकैल जाइ छलै । खैर ओ हमरा बतेलनि जे गीत लिखैत बेर जँ वर्ण गानि क लिखब त' गाबै मे सुविधा हेतै । आ ओ वर्ण गानब सिखेलनि । तै पर हम कहलयनि जे एना वर्ण गानि क' हम सब "गजल "लिखै छी
आ तेकर नाम दै छी
"सरल वार्णिक बहर"
आ एकर वर्ण एना गानल जाइत अछि ।
हिन्दी वर्णमाला के जतेक वर्ण अछि{अ .आ सँ ल' क' य , र . . . धरि} के एकटा वर्ण मानै छी ।
जतेक हलन्त रहै अछि तकरा मोजर नै दै छी अर्थात शुन्य{0} मानै छी ।
संयुक्ताक्षरमे संयुक्त अक्षर के एक {1} मानै छी ।
जेना की " भक्त" एहि मे 2 टा वर्ण भेल । एकटा "भ"आ एकटा "क्त" ।
एकर बाद एकटा शेर कहलौँ ।
भाग्य मे जे लिखल अछि तेँ विरह मे मरै छी
आशा केने छी कहियो त' मान नोरक धरबै
एहि शेरक दुनू पाँति मे 17 वर्ण अछि । एहि बहर मे जँ गजल लिखब त' सब पाँति मे पहिल पाँति एते वर्ण हेबाक चाही ।
ओ गीतकार कहलनि जे अहाँके वर्ण गान' आबै यै तेँए अहाँ नीक गीतकार बनब आ हमहूँ आब गजल लिखब । । गीत आ गजल मे एते समानता अछि त' आब कहू गीत आ गजल मे अंतर की ?
लेखक - अमित मिश्र
(ई आलेख १९ मई, २०१२मे अनचिन्हार आखरपर प्रकाशित भऽ चूकल छै आ ऐठां ओतएसँ साभार कएल गेल छै । )


text:
दिल्ली, मिथिला मिरर: अंग्रेजी के प्रख्यात शिक्षक एवं प्रतिष्ठित लेखक डॉ. बीरबल झा’क नाम शिक्षा एवं लेखन क्षेत्र मे अद्वितीय योगदानक लेल पद्मश्री पुरस्कार-2017 के लेल प्रस्तावित कायल गेल अछि।विज्ञप्ति के अनुसार, 44 वर्षीय बीरबल झा बहुत जल्दि लाखो बेरोजगार युवक के कौशल विकास के माध्यम स हुनकर रोजगारपरक विकास करबा मे महत्वपूर्ण योगदान देलनि। हुनकर ई उपलब्धि हुनका युवा वर्गक बीच ‘रोल मॉडल’ बनबैत छन्हि।
बीरबल झा विगत किछु दिन सं अप्पन जन्मभूमि मिथिलांचलक सामाजिक, सांस्कृतिक तथा आर्थिक विकासक लेल ‘पाग बचाउ अभियान’ शुरू केलाह, जाहि के काफी सफलता भेटलनि। बीरबल झा’क नाम पद्मश्री के लेल प्रस्तावित करैत ऑब्जर्वर, डॉन एहेन प्रतिष्ठित पत्रिका के पूर्व प्रबंध संपादक तथा कारवां, वीमेन्स एरा, अलाइव, चंपक एहेन प्रतिष्ठ पत्रिका स जुड़ल रहय बला अच्युत नाथ झा कहलनि जे, बिहार के मधुबनी जिला के अत्यंत पिछड़ल गाम मे जनमल बीरबल झा वर्ष 1993 मे ब्रिटिश लिंग्वा नामक संस्थानक स्थापना केलनि। तहिया सं आई धरि हुनकर मार्गदर्शन मे अहि संस्थानक द्वारा लाखो छात्र के अंग्रेजी बजबाक क्षमता मे विकासक माध्यम स सरकारी एवं निजी क्षेत्र मे रोजगार प्राप्त करबा लायक बनौलनि।
ओ कहलनि जे, स्पोकेन इंगलिश, ब्रिटिश लिंग्वा आ डॉ. बीरबल झा एक दोसराक पर्यायवाची बनि गेलाह।संगहि ‘सेलिब्रेट योर लाइफ’ तथा ‘इंगलिशिया बोली’ पुस्तकक लेखक बीरबल अंग्रेजी मे दर्जनो अन्य पुस्तकक रचना एवं प्रकाशन केलनि। हिनका द्वारा लिखित ‘स्पोकेन इंगलिश किट’ के एखन धरि लाखो प्रति बिका चुकल अछि।
ओ कहलनि जे देशक राजधानी दिल्ली स लय क पटना, मधुबनी एवं जगह-जगह सम्मेलन, मार्च, गोष्ठी आदि के माध्यम स मिथिलांचल के सर्वागीण विकासक लेल प्रयासरत बीरबल झा ‘पद्मश्री’ सम्मानक सर्वथा योग्य छथि।हैं।


text:
नवका- पुरनका लेख सर्च करु...
साइंस कान्फ्रेंस मुजफ्फरपुर मे
मुजफ्फरपुर के एलएस कॉलेज मे 11 फरवरी सं बिहार साइंस कान्फ्रेंस होएत. एहि कान्फ्रेंस मे देश-विदेशक हजारों वैज्ञानिक...विद्धान भाग लेताह. ई राज्य मे होए वाला चारिम साइंस कान्फ्रेंस अछि.
एहि कान्फ्रेंसक उद्घाटन भाषण नोबल पुरस्कार विजेता डॉ आर के पचौरीदेथिन्ह. मुख्यमंत्री नीतीश कुमार सेहो मौजूद रहथिन्ह. राज्य मे विज्ञान...रिसर्च के बढ़ावा देबय आओर एहि तरहक माहौल बनाबय लेल कान्फ्रेंस शुरू कएल गेल छल.
विज्ञान के क्षेत्र मे ई नीक कदम कहल जा सकैत अछि. एहि सं राज्य के विज्ञानप्रेमी विद्वान...छात्र के देश-विदेश के वैज्ञानिक... जानकार लोक सं मिलय... सीखय के मौका मिलय छनि. सम्पर्क बनय छनि.
ओना एहि कान्फ्रेंस के शुरू करय के श्रेय बिहार ब्रेन्स नामस संस्थाक अछि. ई संस्था एहि सं पहिने पटना साइंस कॉलेज...कॉलेज ऑफ कॉमर्स आओर गया कॉलेज मे एहन कान्फ्रेंस करा चुकल अछि.
एहि कान्फ्रेंस मे बिहारक युवा वैज्ञानिक सभ अपन प्रोजेक्ट...मॉडल राखथिन्ह...ओहि पर चर्चा करथिन्ह. कान्फ्रेंस के दौरान कई तरहक सेशन सेहो राखल गेल अछि. जेहि पर चर्चा कएल जाएत.
बिहारी ब्रेन्स संस्था एहि बेर किछ वैज्ञानिक के सम्मानित करय के सेहो सोचि रहल अछि. विज्ञान के क्षेत्र मे नीक काज करय वाला... बढ़ावा देबय वाला लोक के सम्मानित कएल जाएत.
बिहार साइंस कान्फ्रेंस आओर बिहार ब्रेन्स के साइट पर डाए लेल एहि लिंक के क्लिक करु
सदस्यता लें टिप्पणियाँ भेजें (Atom)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 23 जनवरी 2012
'' निष्ठुर प्रियतम''
अपन जन के सताबे छि ,
करेय छि सिनेह अतिसय हम,
ताहि सा अहाँ क बताबे छि ,
उठे ये पीर करेजा में किएक ,
अहाँ जनि बुझी दुखाबे छि ,
सुने छि प्रेम अहाँ अप्पन ता ,
आंजुर भरी- भरी लूटाबे छि ,
आबे ये बेर जखन हम्मर ता,
देखू किय निकुती नपाबे छि ,
नै जानि कतेक निदर्दी छि अहाँ ,
सबटा बुझितो न लजाबय छि ,
बुझै छि बात ता सबटा हम,
अहाँ हमरा की सिखाबाई छि ,
रहे ये मोन टांगल कतो अहाँक,
आ प्रेम हमरा सां जताबे छि ,


text: मुजफ्फरपुर। शहर क लोक आब बेखौफ भ कए घर आ बाहर रहि सकैत छथि। जी हां, जिला प्रशासन एकर पुख्ता व्यवस्था करि रहल अछि। आब कोनो अपराधी वारदात कए अंजाम द कए प्रशासन क नजरि स नहि बचि सकैत अछि। पूरा शहर ‘क्लोज सर्किट कैमराÓ क नजरि मे रहत। जिला प्रशासन शहर क भीड़-भाड़ वाला इलाका आ प्रमुख चौराहा पर एकरा लगेबाक निर्णय लेलक अछि। एकर अलावा वोटिंग पार्क आ प्रमुख चौराहा पर हाई मास्ट लाइट आ शहर कए जाम स निजात देबा लेल प्रमुख सड़क कए वन-वे करबाक निर्णय सेहो लेल गेल अछि। इ निर्णय सब मुजफ्फरपुर शहर क विकास क मद्देनजर सौंदर्यीकरण, यातायात व्यवस्था आ अन्य समस्या लेल जिला परिषद क सभागार मे आयोजित प्रशासनिक बैठक मे लेल गेल। बैठक बाद डीएम आनन्द किशोर कहला जे बैठकक दौरान कुल 13टा महत्वपूर्ण निर्णय लेल गेल अछि। एहि मे शहर क प्रमुख चौराहा पर हाई मास्ट लाइट, सफाई व्यवस्था दुरुस्त करब, शहर मे नो इंट्री 9 बजे क जगह आब 10 बजे तक करब शामिल अछि। शहर स्थित जुब्बा सहनी पार्क, इंदिरा प्रियदर्शनी समेत अन्य पार्क कए आओर खूबसूरत बनेबाक संगहि शहर क प्रमुख चौराहा पर क्लोज सर्किट कैमरा लगाउल जाइत। ओ कहलथि जे सिकन्दरपुर मन आ अन्य पोखरि मे वोटिंग क व्यवस्था कराउल जाइत, नारायणपुर अनंत स एनएच-28 सड़क क मरम्मत कराउल जाइत आओर 20 नवम्बर तक आमगोला फ्लाई ओवर चालू करबाक निर्णय सेहो बैठक मे लेल गेल अछि।


text:
पटना। उपमुख्यमंत्री सुशील कुमार मोदी 53759 करोड़ टकाक पिटारा खोललथि आ सबकए मोहबाक कोशिश केलथि। 20 हजार करोड़ योजना आकारवाला 2010-11 क बिहार बजट मे सड़क आ मानव संसाधन पर खासा जोर अछि। किसान आ कारोबारी कए राहत देल गेल अछि। आब किसान कए अल्पकालिक कृषि ऋण क लेल मात्र चारि प्रतिशत ब्याज चुकेबाक अछि। कर व्यवस्था सेहो पहिने जेकां बनल रहत। पर्यावरण संरक्षण क मद्देनजर पहाड़ क खुदाई पर प्रतिबंध आ बैटरी चलित गाड़ी पर 50 फीसदी कर क छूट देल गेल अछि। छोट व्यवसायी कए राहत देबा लेल स्माल डीलर स्कीम लागू भेल अछि। बीयर आ शराब क मूल्य बढ़ाउल गेल अछि।
बजट मे सिवाय डीटीएच क कोनो नव बा पैघ कर नहि थोपल गेल अछि। डीटीएच पर 15 फीसदी टैक्स लगा देल गेल अछि।
विधानसभा मे बजट पेश करैत मोदी कहला जे छठम वेतन आयोग, महंगाई, बाढ़-सुखाड़ सहित अनेक आर्थिक दबाव क बावजूद 6557 करोड़ टकाकसरप्लस बजट प्रदेश क बेहतरीन आर्थिक प्रबंधन आ कुशलता क परिणाम अछि। ओ परिवहन, वाणिज्य, उद्योग आ अन्य क्षेत्र स जुड़ल कईटा नव घोषणा केलथि। कहलथि-आब पत्थर क पट्टा नहि देल जाएत। पुरान पट्टा क अवधि समाप्त भेला पर ओकर नवीनीकरण सेहो नहि होएत। बजट मे किसान क लेल पैघ राहत क व्यवस्था कैल गेल अछि। आब किसान कए मात्र 4 फीसदी ब्याज पर अल्पकालिक कृषि ऋ ण भेटत । एखन इ ऋण 7 प्रतिशत सूद पर भेटति अछि। तीन प्रतिशत ब्याज क वहन खुद सरकार सब्सिडी दकए करत। मोदी कहला जे किसान क लेल सस्ता ऋ ण क व्यवस्था प्रदेश क कृषि कए उछाल देत। मोदी क मुताबिक झारखंड गठन क बाद सरकार कृषि कए विकास क मूलाधार बनेलक अछि।
उपमुख्यमंत्री क अनुसार पथ निर्माण पर कुल बजट क 17.78 प्रतिशत, शिक्षा पर 12.50 प्रतिशत आ जल संसाधन पर 9 प्रतिशत खर्च होएत। स्वास्थ्य पर सरकार बजट क 1.50 फीसदी खर्च करत। हुनकर कहब अछि- हम प्रदेश क जरूरत कए देखैत अपन प्राथमिकता तय केेलहुं अछि। पथ निर्माण पर 2005-2006 क 261.64 करोड़ क मुकाबले एहि बजट मे 3555.02 करोड़ क उपबंध अछि। अगर ग्रामीण सड़क कए सेहो शामिल करि लेल जाए त नव वित्त वर्ष मे सरकार सड़क क निर्माण पर 4906.94 करोड़ खर्च करत। जल संसाधन पर 2005-2006 क तुलना मे एहि बजट मे 1800.76 करोड़ क प्रावधान अछि। कृषि पर 461.44 करोड़ खर्च हाएत, जखनकि2005-2006 मे 201.61 करोड़ देल गेल छल। शिक्षा क लेल 8220.09 करोड़ क प्रावधान कैल गेल अछि। एहि मे प्राथमिक शिक्षा पर 4837.61 करोड़, माध्यमिक शिक्षा पर 1980.44 करोड़, उच्च शिक्षा पर 1178.59 करोड़ आ प्रौढ़ शिक्षा आ भाषा पर 223.45 करोड़ खर्च होएत।
मोदी कहला जे वर्ष 2010-2011 मे कुल राजस्व प्राप्ति 47,235 करोड़ हेबाक अनुमान अछि, जाहि मे स 35,384 करोड़ केंद्र स प्राप्ति होएत। एकर विरूद्ध कुल अनुमानित राजस्व व्यय 40,678 करोड़ क होएत। एहि प्रकार इ 6,557 करोड़ क सरप्लस बजट अछि। पूंजीगत परिव्यय वर्ष 2009-2010 क 9,417 करोड़ क मुकाबले 2010-2011 मे बढि़कए 10,434 करोड़ भ गेल अछि। एहि बजट क जरिए ऋ ण प्रबंधन क दूटा महत्वपूर्ण उपलब्धि हासिल होएत। सकल राज्य घरेलू उत्पाद क संग लोक ऋ ण क अनुपात कए घटाकर 28.26 प्रतिशत तक आ राजस्व प्राप्ति क संग ब्याज भुगतान क अनुपात कए घटाकए 10 प्रतिशत क नीचा ल आनल जाएत।
वित्त मंत्री कहला जे मध्याह्न भोजन योजना क लेल 300 करोड़ क प्रावधान अछि। पोशाक आ शिक्षण सामग्री योजना क तहत 1.7 करोड़ बच्चा क लेल 576 करोड़ देल जा रहल अछि। मुख्यमंत्री बालिका आ बालक साइकिल योजना मे 11.25 लाख लड़का आ लड़की कए साईकिल देबा लेल 225 करोड़ क प्रावधान अछि। मुख्यमंत्री आहर-पईन पुनरोद्धार योजना क नाम स नव स्कीम आरंभ कैल जा रहल अछि, जाहि लेल 2010-2011 मे 65.11 करोड़ देल गेल अछि। दरअसल 20 हजार आहर-पईन स सिंचाई, तालाब क निर्माण आ व्यापक पुनरूद्धार आ आधुनिकीकरण क लेल 2400 करोड़ क डीपीआर तैयार कैल गेल अछि। बज्रपात स मरला पर कोनो मुआवजा देबाक प्रावधान नहि छल। मुदा आब मुआवजा देल जाएत आ एकरालेल बजट मे 25 लाख क प्रावधान कैल गेल अछि।
स्माल डीलर स्कीम क तहत राज्य क भीतर खरीद-बिक्री करनिहार 40 लाख तक क टर्न ओवर रखनिहार व्यवसायी कए आब साल मे मात्र 10 हजार टका टैक्स लागत। बैटरी चलित वाहन पर लगेबाला टैक्स मे पचास फीसदी क छूट देल गेल अछि। डीटीएच सुविधा उपलब्ध करनिहार कंपनी कए पैकेज क 15 प्रतिशत मनोरंजन कर क रूप मे देबाकअछि। एखन धरि इ मात्र 15 टका छल। सिनेमा घर क रख-रखाव शुल्क कए मनोरंजन कर क दायरा स बाहर राखल गेल अछि। मोदी कहला जे वेतन समिति क अनुशंसा पर आयल आपत्ति पर विचार क लेल सेवानिवृत्त आईएएस अधिकारी एस विजय राघवन क अध्यक्षता मे एकटा उच्च स्तरीय कमेटी गठित कैल गेल अछि। इ समिति तीन माह मे अपन रिपोर्ट सरकार कए देत।
बिहार बजट क अन्य घोषणा
-पीतल-कांसा क बर्तन कर मुक्त
पीतल आ कांसा स बनल दस्तकारी आ घरेलू सामान कर मुक्त छल। मुदा एहि स बनल बर्तन पर 4 प्रतिशत कर लागैत छल। पीतल-कांसा क बर्तन कए सेहो कर मुक्त करबाकघोषणा भेल।
-सिल्क धागा टैक्स फ्री
लच्छा मे भेला पर सिल्क धागा पर टैक्स नहि लगैत छल। मुदा कोन मे भेला पर ओहि पर 4 फीसदी क टैक्स लागैत अछि। कोन पर लपेटल सिल्क धागा कए सेहो कर मुक्त कैल गेल।
-बीड़ी क तम्बाकू पर इंट्री टैक्स माफ
बीड़ी मे इस्तेमाल होइवाला तम्बाकू कर मुक्त छल, मुदा ओहि पर 8 प्रतिशत प्रवेश कर छल। एहि कारण बिहार मे बनल बीड़ी महग होइत जा रहल छल, जाहि स बीड़ी कंपनी अपन काज समेट रहल छल। सरकार बीड़ी मे प्रयुक्त होइवाला तम्बाकू पर स इंट्री टैक्स कए समाप्त करबाक एलान केलक अछि।
-मेन्था तेल पर एखन 12.5 प्रतिशत टैक्स क प्रावधान अछि। एकर उत्पादन कए प्रोत्साहित करबा लेल एकरा कर मुक्त श्रेणी मे राखल गेल अछि।
-जौ पर आब मात्र एक प्रतिशत टैक्स लागत।
-छह माह बाद 40 लाख स एक करोड़ तक क बिक्री करनिहार कए सेहो ई-रिटर्न भरब जरूरी भ जाएत। एक अप्रैल स ओना एक करोड़ स बेसी बिक्री करनिहार कए ई-रिटर्न अनिवार्य कैल गेल अछि।
-वन टाइम सेट्लमेंट स्कीम लागू केल जाएत। 3347 मामला लंबित अछि, जाहिमे 1703.33 करोड़ सरकार क राशि फंसल अछि।
-जेनेरेटर बा कैप्टिव पावर प्लांट स जे लोक बिजली पैदा करि खुद इस्तेमाल करैत छथि, हुनका विद्युत शुल्क स मुक्त राखल जाएत।
-उद्योग क इस्तेमाल मे आबैवाला कच्चा माल कए इंट्री टैक्स स मुक्त राखल गेल अछि।
-प्लांट आ मशीनरी क अंतर्गत आबैवाला उपकरण पर इंट्री टैक्स नहि लागत।
-सामग्री खरीद अधिमानता नीति कए सरकार नव सिरा स समीक्षा करत।
-होटल उद्योग वैट क स्थान पर लक्जरी टैक्स क भुगतान करैत अछि। ओकरा वैट क समान प्रतिपूर्ति करबाक प्रावधान कैल गेल अछि।


text:
आशीष चौधरी | दरभंगा
आई दिनांक 17-03-2020 के विद्यापति सेवा संस्थान, दरभंगा के प्रांगण में “मैथिल मंच” आ “युवा संस्कार मिथिला फ़ाउन्डेशन” के संयुक्त तत्वावधान में आयोजित होबयवला मिथिला स्तरीय “अटल मिथिला-प्रतिभा खोज प्रतियोगिता 2020” के लेल प्रेस वार्ता के आयोजन कयल गेल।
प्रेस वार्ता के सम्बोधित करैत मैथिल मंच के मार्गदर्शक संग विद्यापति सेवा संस्थान, दरभंगा के महासचिव श्री बैद्यनाथ चौधरी ‘बैजू’ जी अटलजी द्वारा मिथिला के लेल कयल गेल योगदान सबकें चर्चा करैत कहला कि ई प्रतियोगिता सम्पूर्ण मिथिला क्षेत्र में आयोजित कयल जायत। एहि प्रतियोगिताक मुख्य उद्देश्य मिथिला क्षेत्र के होनहार छात्र के चयनित कय सम्मानक संग हुनक सहयोग कयनाई अछि।
एहि प्रतियोगिता के संयोजक पुरुषोत्तम वत्स प्रतियोगिता के विस्तृत जानकारी दैत कहलथि कि
ई प्रतियोगिता पाँचवाँ सँ बारहवाँ कक्षा तक के छात्र सबलेल होयत आ हर कक्षा के प्रथम तीन(प्रथम, द्वितीय और त्रितीय) के संग 50 सफल छात्र के सम्मानित कयल जायत। एहि प्रतियोगिता के लेल प्रखण्ड स्तर पर परीक्षा केन्द्रक व्यवस्था कयल जायत। एहि प्रतियोगिता के लेल नामांकन 1 अप्रैल 2020 से 15 मई 2020 तक होयत आ परीक्षाक आयोजन 15 जून 2020 सँ 21 जून 2020 तक कयल जायत।
एहि प्रतियोगिताक परिणाम के घोषणा समारोहपूर्वक दिनांक 11 आ 12 जुलाई 2020 के घोषित कयल जायत।
प्रतियोगिता परीक्षा के प्रारूप पर मैथिल मंच के राष्ट्रीय अध्यक्ष मणिभूषण ‘राजू’ कहलथि कि प्रतियोगिता में कक्षा स्तर पर पाठ्यक्रम के संग मिथिला के गौरवमयी इतिहास आ वर्तमान सँ जुडे प्रश्न पूछल जायत। प्रश्नपत्र 100 अंक के रहत जहिमें पाठ्यक्रम स 100 प्रश्न पूछल जायत जहिमें 80 प्रश्नक उत्तर देबय के होयत आ बाकी 50 प्रश्न मिथिला के बारे में रहत जहिमें 20 प्रश्नक उत्तर देनाई अनिवार्य होयत।
एहि के अतिरिक्त एहि प्रतियोगिताक बहुद्देश्यीय उद्देश्य पर चर्चा करैत राजू कहलथि कि एहि प्रतियोगिता के क्रम में समस्त मिथिला क्षेत्र में विभिन्न कार्यक्रम के द्वारा जनगणना 2021 में मातृभाषा मैथिली (भाषा कोड 162) चुनबाक लेल जनजागरण कयल जायत, संगहि सम्पूर्ण मिथिला के गौरवमयी इतिहास के जानकारी के गाँव-गाँव तक पहुँचाकय मिथिला आँदोलन लेल अलख जगाओल जायत।
मंच के मार्गदर्शक संग विश्वविद्यालय के पुरातत्व विभाग के विभागाध्यक्ष अयोध्यानाथ झा प्रतियोगिता को बहुद्देश्यीय बनाबय संग मिथिला के इतिहास के युवावर्ग सँ जोड़बाक प्रावधान के प्रशंसा कयलथि आ यथोचित मार्गदर्शन के आश्वासन देलथि।
पुपरी से आयल आनंदमोहन भारद्वाज प्रतियोगिता आयोजन के लेल आयोजक के बधाई देलन्हि आ अपन प्रतिष्ठान “डिस्कवर मल्टिपल टैलेन्ट” के तरफ सँ पूर्ण सहयोग के आश्वासन देलन्हि।
प्रेस वार्ता में उपस्थित वरिष्ठ गणमान्य व्यक्ति में विद्यापति सेवा संस्थान के मीडिया प्रभारी प्रवीन झा, विश्वविद्यालय के सीनेट सदस्य शुभक चौधरी, चौधरी कमलेश कुमार राय, चन्द्रशेखर झा ‘बूढ़ाभाई’, आनंद मोहन भारद्वाज, कुन्दन चौधरी, शरद चन्द्र झा, गणेशकांत झा, दिनेश झा आ अन्य लोक उपस्थित छलथि।


text:
ज्योतिष शास्त्रक अनुसार मिथिला नगरीक स्थान निर्धारण
ज्योतिष शास्त्रमे स्थानीय राश्युदयक मान निकालबाक लेल पलभाक निर्धारण हित अछि। मिथिलाक पलभा छ आंगुर निर्धारित अछि आ एही आधार पर सभटा गणना कएल जाइत अछि। ई 6 आंगुर पलभा गणनाक आधार पर 26.56505°N अक्षांशक थीक। 26.5952° N अक्षांश पर सीतामढीक जानकी मन्दिर अवस्थित अछि। तें एहि आधार पर सेहो सीतामढीक क्षेत्र प्राचीन मिथिला नगरी साबित होइत अछि।
मिहिला परगनाक क्षेत्रक पहचान जे मध्यकालमे कएल गेल सेहो एही बात कें सिद्ध करैत अछि जे प्राचीन मिथिला नगरी सीतामढीक चारूकातक क्षेत्र थीक।
एहि बात कें बुझबाक लेल विस्तारसँ एतए पढल जा सकैत अछि-
ज्योतिष शास्त्र मूलतः गणना थीक, जाहिमे प्राचीन कालमे ग्रह-नक्षत्रक गतिकें देखि सभटा गणना कएल जाइत छल। स्थानीय ज्योतिषी प्रत्यक्ष देखि कए आ शास्त्रक अनुसरण कए पंचांग बनबैत छलाह आ तकर उपयोग व्रत-पर्वक निर्णय, बच्चाक जन्मकुण्डली-निर्माण आदिक लेल ओहि क्षेत्रमे होइत छल।
स्थानीय समयक निर्धारण लेल ज्योतिष शास्त्रमे पलभाक गणना बड महत्त्वपूर्ण रहए। एही आधार पर स्थान निर्धारण होइत छल। वर्तमानमे अक्षांश आ देशान्तर कोनो स्थानक निर्धारण लेल उपयोगी अछि ओहिना पलभाक गणना उपयोगी छल। वस्तुतः प्राचीन कालमे पलभाक निर्धारण अक्षांशक निर्धारण छल।
मेष संक्रान्ति दिन मध्याह्न कालमे 12 अंगुलक ऊर्ध्वाधर शंकुक छाया जतेक अंगुल आ प्रत्यंगुल होइत छल ओ ओहि क्षेत्रक पलभा कहबैत छल। ई एकटा स्थिरांक थीक जे पृथ्वीक ओहि निश्चित भू-भागक लेल सभखन निश्चित रहैत अछि।
मिथिलाक लेल 6 अंगुल पलभा स्थिरांक अछि, जकर आधार पर मिथिलामे सभटा गणना भेल अछि। प्रतिदिन राशिक भोगकाल, संगहिँ ओकर उदय आ अस्तक समय निर्धारणमे पलभाक उपयोग सभसँ सरल अछि जकरा सामान्यो व्यक्ति बूझि सकैत छथि।
ज्योतिष शास्त्रमे लंकाकें विषुववृत्त पर अवस्थित मानल गेल अछि, माने ओ शून्य डिग्री अक्षांश पर अवस्थित अछि। ओहि ठाम सभ राशिक उदयमानक संग मिथिलाक पारम्परिक राश्युदयमान एतए देखल जा सकैत अछि-
एक पल 24 सेकेंडक होइत अछि।
एही मिथिलोदय मानक उल्लेख डाक सेहो अपन वचनमे केने छथि। डाकक ई वचन श्रुति पर्मपारसँ नहिं अपितु म.म. पशुपति (14म शतीक अंत)क लिखल व्यवहाररत्नावली नामक ग्रन्थमे लिखित परम्परासँ उपलब्ध अछि।
मीन मेष तिन दण्डा दीस ता उपर दिअ पल अठतीस।
वृष कुम्भ चउदण्डा मान पला एगारह भुगुतिअ मान।।
मकर मिथुन पल तीनि गूनु कर्कट तैतालीस धनु।
सिंहे वृश्चिके साञँतालीस तुल सह कन्या पल अठतीस।
आठ लग्न मिथुना सँओ गनिअ।
पाँच दण्ड तुल पात करिअ।।
वस्तुतः डाकक एहि वचनमे ओएह गणना अछि जे संस्कृतमे एहि प्रकारें मिथिलाक परम्परामे कहल गेल अछि-
अष्टेन्दुपक्षाः शशिबाणपक्षाः गुणाभ्ररामा गुणवेदरामाः।
शैलाब्धिरामा वसुरामरामा क्रमोत्क्रमान्मेषतुलादिमानम्।।
एकर अर्थ देखी-
अष्टेन्दुपक्षा- आठ, इन्दु आ पक्ष माने 8, 1 आ 2- अंकस्य वामा गतिः एहि नियमक अनुसार भेल- 218 पल।
शशिबाणपक्षाः- चन्द्रमा, बाण आ पक्ष माने- 1, 5 आ 2, उपर्युक्त रीतिएँ भेल 251 पल।
गुणाभ्ररामा- गुण, आकाश, आ राम माने- 3, 0 आ 3, उपर्युक्त रीतिए भेल- 303 पल।
गुणवेदरामा- गुण, वेद आ राम माने 3, 4 आ 3, उपर्युक्त रीतिएँ भेल- 343 पल।
शैलाब्धिरामा- पर्वत, समुद्र आ राम माने 7, 4 आ 3, उपर्युक्त रीतिएँ भेल- 347 पल।
वसुरामरामा- वसु, राम आ राम माने 8, 3 आ 3, उपर्युक्त रीतिएँ भेल- 338 पल।
यैह क्रम आ उत्क्रमसँ मेषादि आ तुलादिक मान होइत अछि।
एहि प्रकारें देखैत छी जे डाक सेहो मिथिलाक पलभाक अनुरूप स्थानीय राशिक उदयमान देने छथि आ यैह मिथिलाक अपन स्थानीय उदयमान थीक। एहि प्रकारें मिथिलामे सभटा गणना 6 आंगुर पलभा पर भेल अछि।
एहि 6 अंगुल पलभाक अर्थ भेल tangent (26.56505°)=0.5 (6/12) माने 26 डिग्री 39 मिनट 32 सेकेंड अक्षांश पर छह आंगुर पलभा हेतैक। हमरालोकनि जनैत छी जे सीतामढी क्षेत्रक अक्षांश 26.5952° Nअछि मुदा वर्तमान जनकपुरक अक्षांश 26.7271° N अछि। एतेक अंतर गणनाक दृष्टिसँ कम ने होइत अछि।
तें ई कहल जा सकैत अछि जे मिथिला नगरी सीतामढीक क्षेत्र छल आ ओही स्थानक आधार पर मिथिलाक पलभा 6 आंगुर निर्धारित भेल जे सम्पूर्ण मिथिलाक लेल एकटा मानक मानल गेल। एही मानक स्थिरांकक प्रयोग ज्योतिष गणनाक लेल हिमालयसँ गंगाकात धरि आ गण्डक सँ महानन्दा धरि कएल गेल।


text:
मिथिला राजनैतिक सशक्तिकरण अभियानक तहति बंगालक मैथिल जन समुदायक स्वर कें मजगूत करबा लेल अखिल भारतीय मिथिला पार्टीक राज्य इकाई केर आइ गठन भेल. मध्य कोलकाताक 'भारत सभा' केर सभाकक्ष मे आमसभा मे महानगर ओ उपनगरीय क्षेत्रक सैकड़ो मैथिल उपस्थित छलाह.
राज्य आन्दोलन कें प्रवासी लोकनिक सहयोगक अपेक्षा पर बल देइत राज्य प्रभारी उमाकान्त झा बक्शी कहलनि जे संस्थागत वैमनस्यता कें त्यागि मैथिलजन एहि राजनैतिक अभियान कें एकजुटता सं मजगूत करथि. ई आजुक समयक एकमात्र विकल्प जकां अछि, जे जा मैथिल एकजुट भ' राजनैतिक दृष्टि सं प्रभावशाली नै होएत ता हमर सबहक आवाज दबाओल जाइत रहत.
एहि अवसर पर राष्ट्रीय महासचिव मैथिल संजय मिश्र सहित मैथिल आंदोलनी कमलेश झा, साहित्यिक-पत्रकार तारा कांत झा, रामलोचन ठाकुर, राजनन्दन लाल दास, लक्ष्मण झा सागर आदि लोकनि अपन वक्तव्य रखलनि. आमसभा में कोलकाता ओ उपनगरक मैथिल संस्था सबहक प्रतिनिधि लोकनि सेहो उपस्थित भ' अभियान कें समर्थन केलनि.
बता दी जे प्रेम नारायण झा कें बंगाल राज्य इकाई केर अध्यक्ष बनाओल गेल अछि त' कुल 21 गोटेक कार्यकारिणी गठित भेल अछि, जे राज्य मे पार्टीक अभियान कें नेतृत्व प्रदान करत.
बता दी जे प्रेम नारायण झा कें बंगाल राज्य इकाई केर अध्यक्ष बनाओल गेल अछि त' कुल 21 गोटेक कार्यकारिणी गठित भेल अछि, जे राज्य मे पार्टीक अभियान कें नेतृत्व प्रदान करत.
कार्यक्रमक सञ्चालन भवनाथ झा केलनि त' सभ अतिथि, कार्यकर्ता आ सदस्य लोकनि कें रंजीत कुमार झा 'पप्पू' धन्यवाद ज्ञापन केलनि.
आब देखबाक ई अछि जे पार्टीक बंगाल इकाई कोना की कार्यक्रम-अभियान ल' क' आगू अबैत अछि. ओना इकाई गठन सं मिथिला राज्य आधारित क्रियाकलाप बढबाक अनुमान अछि.
Tags: हालचाल


text:
स्व. मायानन्द मिश्र तथा जीवकान्तक स्मृतकेँ समरपित
81म सगर राति दीप जरए केर आयोजन दिनांक 22 मार्च 2014केँ श्री ओम प्रकाश झाक
संयोजकत्वमे संध्या 6 बजेसँ देवघरक बम्पास टॉनक बिजली कोठी-3 मे आयोजित भेल। ओयोजनक
उद्घाटन दीप प्रज्वलित करि कऽ श्री ओ.पी. मिश्राजी केलनि। मिथिलाक
गाम-गामसँ आ भारतक शहर-शहरसँ आएल कथाकार, साहित्यकार, समालोचक तथा साहित्य
प्रेमीक कसगर जुटान छल। साँझक पाँचे बजेसँ जुटान हुअ लगल। मिडियाकर्मीक थहाथही
शुरू भऽ गेल।
शुभारम्भ मंगला चरणसँ श्री एस.के. मिश्राजी केलनि।
झारूदारजी अपन सृजित अनुपम गीत “हम नै छी अहाँ योग यौ पाहुन/ अहाँ छी बड़ा महान/
स्वागत स्वीकार करू श्रीमान्/ अहाँ छी गंगा अहाँ छी यमुना/ पग धुलसँ पावण भेल
अँगना...।” गाबि उपस्थित साहित्यप्रेमी आ साहित्यकारकेँ
स्वागत केलनि।
पोथीक लोकार्पण शुरू भेल। गजेन्द्र ठाकुरक संग सम्पादनमे
सम्पादित मिथिलाक पंजी प्रबन्ध “जीनाेम मैपिंग भाग- 2” आ
“जिनीयोलोजिकल मैपिंग” 950 एडीसँ
2009 एडी धरिक पंजीक लोकार्पण श्री ओम प्रकाश झा, डॉ. योगानन्द झा आ श्री राजीव
रंजन मिश्रा जीक हाथे भेल। शिवकुमार झा ‘टिल्लू’जी रचित समालोचनाक पोथी “अंशु” केर लोकार्पण श्री जगदीश प्रसाद मण्डल, श्री
राजदेव मण्डल आ श्री बेचन ठाकुरजी केलनि। अंग्रेजी-मैथिली शब्द कोष भाग-2, “मैथिली-अंग्रेजी कम्प्यूटर शब्दकोष” तथा बेचन
ठाकुरक “ऊँच-नीच” नाटकक लोकार्पण सेहो
भेल।
दू शब्दक कड़ीमे प्रवेश केलौं। ओ.पी.मिश्रा, दिलीप
दास, ओम प्रकाश झा, दैनिक समाचार पत्र प्रभात खबर केर सम्पादक श्री सशील भारती
मैथिलीक दशा दिसापर अपन विचार प्रकट केलनि। ओ कहलनि-
“अही तरहक आयोजन मैथिलीक सम्पूर्ण विकासक
मार्ग सहज बनौत।”
आयोजककेँ धन्यवाद ज्ञापन करैत एक-सँ-एक साहित्यकार
अपन मनक खुलता बात मैथिली विकास लेल स्वतंत्रा पूर्वक मंचपर रखलनि। मुख्य अतिथि
ओ.पी. मिश्राजी सेहो एकटा सुन्दर गीत गाबि स्वागतक भाव प्रकट केलनि। राजीव
रंजनजी स्वलिखित गजल गाबि अपन भाव प्रकट केलनि। सगर राति दीप जरए (सभ अज्ञानीमे ज्ञानक दीप
जरौ) कथायात्राक मादे श्री जगदीश प्रसाद मण्डलक विचार बकतनक संग लिखतनमे सेहो
विस्तारपूर्वक आएल। दू पिट्ठा कागत हाथे-हाथ बाँटल गेल। जे ऐ लिंकपर उपलब्ध
अछि-
https://www.blogger.com/blogger.g?blogID=1239795106031162644#allposts
34 गोट लघुकथा/विहनि कथाक पाठ भेल। सात पालीमे बाँटि
सभ कथाक पाठ करौल गेल। अंतिम पाली छोड़ि छबो पालीमे पठित कथापर तीन गोट
समीक्षकक समीक्षा अबैत रहल आ समीक्षाक समीक्षा सेहो होइत रहल। समीक्षाक समीक्षा
केनिहार सभ छला राजदेव मण्डल, नन्द िवलास राय, भाष्कर झा, उमेश मण्डल, चन्दन
झा, डॉ. धनाकर ठाकुर, बिपीन कुमार कर्ण इत्यादि। प्रतिसमीक्षाक क्रममे एक गोट
विचारणीय टिप्पणी आएल। ओ छल, युवा समीक्षकक। अपन विचार व्यक्त करैत कहलखिन- “समसामयिक
कथाक गहराइकेँ आधुनिक पाठक स्वागत नै करए चाहैए। से ई कथाक दोष भेल। फलस्वरूप
पाठकक अभाव अछि।” संचालक गजेन्द्रजेन्द्र कथामेमे पणी आएल। ओ छल प्द्व्ृृृृ;;00998चवख्,((फर्फग्ठ
ठाकुरजी ऐ विचारपर असहमति जँतौलनि। कहलखिन- “ई तँ भाषाक
विशेषता छिऐ जे कथानककेँ गहराइ प्रदान करै छै। जेकर अभाव मैथिली साहित्यकेँ
पाठक विहिन केने रहल।” ऐ तथ्यकेँ सत्यापित करैत ठाकुरजी
आइसलैण्डक भाषाक जिकिर केलनि।
दू सत्रक पछाति भोजनावकाश भेल। मिथिलाक खान-पानक
आधुनिक रूप अकतियार केने छला आयोजक। करीब 125 गोटे एक पाँतिमे बैस भोजन केलनि।
ऐ तरहक समायोजनसँ हुनका मुँहक रोहानी फुलाएल गुलाबक फूल सन देखबामे आएल। बारीक सभ
फुदैक-फुदैक अपन-अपन जिम्माकेँ जीतैत खेलाड़ी जकाँ निर्वहन करैत देखल गेला। भोजनक
घंटा भरि पछाति पुन: अगिला सत्रक यात्रा शुरू भेल। पठित कथापर समीक्षा हेतु विशेष
सुिवधा प्रदान कएल गेल छल। ओइ ई जे जँ समीक्षक पठित कथाकेँ कोनो कारणे धियानसँ
नै सुनि पबथि तँ हुनका लेल कथाक पाण्डुलिपि उपलब्ध करौल जाइ छल। संचालकक कहब
रहनि जे मैथिली साहित्यमे समीक्षाक स्थिति उमदा नै अछि। ऐपर श्री अरविन्द
ठाकुर असहमति व्यक्त केलनि। ओ कहलनि- “सगर राितक अलिखित निअम रहल अछि जे
समीक्षापर समीक्षासँ गोष्ठीमे विवाद बढ़ि सकैए तँए एहेन कार्यसँ बँचक चाही।”
सम्पूर्ण कार्यक्रमक लाइव प्रसारण कएल गेल। सगर रातिक
इतिहासक पन्नामे ई एक गोट अनुपम कार्य सिद्ध हएत। सम्पूर्ण कार्यक्रमक विडिओ
यू-ट्यूबपर उपलब्ध करौल जाएत तेकरो बेवस्था आयोजक केने छला। मैथिली साहित्यकेँ
पूर्णत: इलेक्ट्रॉनिक स्पोर्ट भेटौ ऐ हेतु आयोजक प्रतिवद्ध छला।
अगिला गोष्ठी हेतु दू गोट प्रस्ताव आएल। बहुसंख्यक
साहित्यकारक विचारकेँ आगू बढ़बैत अध्यक्ष श्री जगदीश प्रसाद मण्डल भावी
संयोजककेँ दीप आ उपस्थिति पुस्तिका हश्तगत करौलनि। 31 मई 2014केँ मधुबनी जिलाक
मेंहथ गाममे 82म कथा गोष्ठी हेतु भावी संयोजक श्री गजेन्द्र ठाकुर समगर्दा हकार दऽ
सभकेँ आमंत्रित करैत कहलखिन- बालकथापर केन्द्रित अगिला गोष्ठी आयोजित हएत।”
अंतमे संयोजक श्री ओम प्रकाश झा आयोजक धन्यवाद ज्ञापन
करैत कहलनि-
“81m Sagar Raati Deep Jaray katha Gosthi 22 March 2014 saanjh
sa shuru bha ka 23 March 2014 ke bhor me safalta poorvak Deoghar me sampann bha
gel. Ehi beruka katha gosthi ke swargiy Mayanand babu aa swargiy Jeevkant ke
samarpit kayal gel. Gosthik adhyakshta sri Jagdish Pd Mandal kayalanhi aa
sanchalak chhalaah Sri Gajendra Thakur. Mukhy atithi Sri O. P. Mishra chhalaah.
Kul 29 got kathaakaarak dwara 35 got katha paaTh kayal gel. Samalochna seho badd neek rahal. Kul milaa
ka kathaa goshthi ekTa neek workshop saabit bhel. Katha goshthi me aaynihaar
sab kathakaar lokani ke hum hriday sa aabhari chhi. Sangahi ahaa sab
shubhkaamna denihaar mitra sabhak seho aabhari chhi. Kichhu gote anupasthitik
khed prakaT karait shubhkaamna prakaT kelanhi, hunko sabhak aabhari chhi. Je
jaani boojhi ka nai aylaah tinko aabhari chhi kiyak ta hunkar vyavhaar humra
bheetar Maa Maithilik prati pratibaddhtaa aar badhaa delanhi.”
81म सगर राति दीप जरए- देवघरमे सुसम्पन्न भेल 82म कथा
गोष्ठी मेंहथमे होएत
मायानन्द मिश्र जीवकान्त स्मृति-सगर राति दीप जरए
केर 81म कथा गोष्ठी– देवघर (झारखण्ड)
संयोजक- ओम प्रकाश झा
उद्घाटन सत्र-
दीप प्रज्वलन- श्री ओ.पी. मिश्रा एवं समस्त
कथाकार
संचालन- ओम प्रकाश झा
लोकार्पण सत्र-
अध्यक्ष- जगदीश प्रसाद मण्डल
मुख्य अतिथि- श्री ओ.पी. झा आ श्री गजेन्द्र ठाकुर
संचालक- उमेश मण्डल
दू शब्द-
1.
ओ.पी. झा, अवकाश प्राप्त अभियंता- झारखण्ड सरकार
2.
सुशील भारती, संपादक, प्रभात खबर हिन्दी दैनिक।
3.
दिलीप दास
4.
ओम प्रकाश झा
5.
मिथिलेश कुमार
6.
जगदीश प्रसाद मण्डल
कथा सत्र-
अध्यक्ष- श्री जगदीश प्रसाद
मण्डल, वरिष्ठ साहित्यकार
मंच संचालक- श्री गजेन्द्र
ठाकुर, संपादक, ‘विदेह’ इण्टरनेशनल ई-जनरल
पहिल सत्रमे पठित कथा एवं
कथाकार-
असली हीरा- श्री दुर्गानन्द
मण्डल (निर्मली)
रिक्शाक भाड़ा आ बुधिए
बताह- श्रभ् फागुलाल साहु (सखुआ)
बुढ़िया मैया- ओम प्रकाश झा
(भागलपुर)
केते बेर- उमेश मण्डल
(निर्मली)
समीक्षक-
योगानन्द झा
राजदेव मण्डल
अरविन्द ठाकुर
प्रमोद कुमार झा
समीक्षाक समीक्षक
नन्द विलास राय
चन्दन झा
धनाकर ठाकुर
दोसर सत्र-
सभसँ बड़का भी.आई.पी. गेष्ट-
श्री नन्द विलास राय (भपटियाही)
डरक डंका- श्री राजदेव मण्डल
(मुसहरनियाँ)
ई छी हमर मजबूरी आ इमानदारीक
पाठ- श्री राम विलास साहु (लक्ष्मिनियाँ)
अप्पन माए-बाप- श्री ललन
कुमार कामत (ललमनियाँ)
तेसर सत्र-
छिन्ना-झपटी- श्री शिव
कुमार मिश्र (बेरमा)
बड़का मोछ- श्री कपिलेश्वर
राउत (बेरमा)
उतेढ़क श्राद्ध- श्री शम्भू
सौरभ (बैका)
जातिक भोज- श्री उमेश
पासवान (औरहा)
चारिम सत्र-
गुरुदक्षिणा- डाॅ. योगानन्द
झा (कबिलपुर)
अपराध- श्री पंकज सत्यम्
(मधुबनी लगक)
ककर चरवाही आ चुनावधर्मी
लोक- डॉ. उमेश नारायण कर्ण
कबाउछ- डॉ. धनाकर ठाकुर
पाँचम सत्र-
आन्हर- श्री अखिलेश कुमार
मण्डल (बेरमा)
सरकारीए नौकरी किएक- बिपीन
कुमार कर्ण (रेवाड़ी)
बनमानुष आ मनुष- डाॅ. शिवकुमार
प्रसाद (सिमरा)
वृधापेंसन आ मजबुरी- श्री
शारदानन्द सिंह
पानि- श्री बेचन ठाकुर
छअम सत्र-
सत्ता-चरित- श्री अरविन्द
ठाकुर (सुपौल)
बापक प्राण- श्री भाष्करानन्द
झा भाष्कर (कोलकाता)
संबोधन- श्री चन्दन कुमार
झा (कोलकाता)
ठीका- श्री आमोद कुमार झा
चौठिया- श्री अच्छेलाल
शास्त्री (सोनवर्षा)
सातम सत्र-
तखन, जखन- श्री गजेन्द्र
ठाकुर (दिल्ली)
चैन-बेचैन- श्री जगदीश
प्रसाद मण्डल (बेरमा)
ऐ तरहेँ देवघरक गोष्ठीमे
कुल कथाकारक संख्या 29 छल। 34 गोट कथाक पाठ भेल।


text:
दड़िभंगा. मैथिली सिनेमा भनहि डिबिया ल' अपन अस्तित्व तकैत हो. मैथिल कलाकार भनहि फिल्म आ भूमिका लेल झखैत हो. मुदा मैथिल प्रतिभा एक बेर फेर अपन डंकाक स्वर सुना रहल अछि. ठीक एक साल पहिने मैथिली फिल्म 'मुखियाजी' आयल छल. नूतन तकनीक आ युवा निर्देशकक संगहि सीमित बजट केर ई मैथिली फिल्म दर्शक कें चौंका देने छल. मैथिली मे जतय एतेक अपडेट फिल्म बनयबाक सोचलो ने जाइत छल, विकास झा फिल्म बना लोकक सोझा आयल छलाह. कलेक्शन जे रहल हो मुदा फिल्म मुखियाजी नीक चर्चा बटोरने छल. संगहि मैथिली सिनेमा लेल नव आशा जागल छल.
मैथिली फिल्म मुखियाजी एखन फेर चर्चा मे अछि. असल मे सलमान खान केर फिल्म 'दबंग-2' केर पोस्टर पर सलमान केर स्टाइल मुखियाजी सं मैच क' रहल अछि. कतेको लोक एकरा नक़ल बतबैत छथि. जतय मैथिली सिनेमा सं बॉलीवुड केर सिनेमा मे नक़ल करबाक बात सपनो मे नहि सोचल जा सकैत अछि, ओतहि एकहि समान पोस्टर देखि आश्चर्य होयब स्वभाविक अछि. एहि विषय मे जखन मैथिली फिल्म 'मुखियाजी' केर निर्देशक विकास झा सं पूछल गेल त' ओ पहिने अपन हंसी रोकि नहि सकलाह फेर कहलनि जे हमरा सभ एक साल पहिने मुखियाजी कें एहिना प्रचारित केने छलहुं. दबंग 2 केर पोस्टर मुखियाजी सं मिलइए, त' एकरा नक़ल कहब उचित नहि, तखन ई संयोग अछि. मुदा एहि सं एतेक साबित होइछ जे मैथिली सिनेमा ककरो सं पाछू नहि अछि. निरंतर फिल्म निर्माण होइत रहल आ नव सोचक संग बढ़ल गेल त' मैथिल दोसर सं पहिने सोचइए आ जओ किछु करब शुरू कयल जाय त' दू डेग आगू भेल जा सकैत अछि. खैर जे हो मुदा मैथिली फिल्म दर्शक आ मैथिली समर्थक लेल ई अति आह्लादक विषय अछि.
(Report: मिथिमीडिया सिने ब्यूरो)
मैथिली फिल्म मुखियाजी एखन फेर चर्चा मे अछि. असल मे सलमान खान केर फिल्म 'दबंग-2' केर पोस्टर पर सलमान केर स्टाइल मुखियाजी सं मैच क' रहल अछि. कतेको लोक एकरा नक़ल बतबैत छथि. जतय मैथिली सिनेमा सं बॉलीवुड केर सिनेमा मे नक़ल करबाक बात सपनो मे नहि सोचल जा सकैत अछि, ओतहि एकहि समान पोस्टर देखि आश्चर्य होयब स्वभाविक अछि. एहि विषय मे जखन मैथिली फिल्म 'मुखियाजी' केर निर्देशक विकास झा सं पूछल गेल त' ओ पहिने अपन हंसी रोकि नहि सकलाह फेर कहलनि जे हमरा सभ एक साल पहिने मुखियाजी कें एहिना प्रचारित केने छलहुं. दबंग 2 केर पोस्टर मुखियाजी सं मिलइए, त' एकरा नक़ल कहब उचित नहि, तखन ई संयोग अछि. मुदा एहि सं एतेक साबित होइछ जे मैथिली सिनेमा ककरो सं पाछू नहि अछि. निरंतर फिल्म निर्माण होइत रहल आ नव सोचक संग बढ़ल गेल त' मैथिल दोसर सं पहिने सोचइए आ जओ किछु करब शुरू कयल जाय त' दू डेग आगू भेल जा सकैत अछि. खैर जे हो मुदा मैथिली फिल्म दर्शक आ मैथिली समर्थक लेल ई अति आह्लादक विषय अछि.
(Report: मिथिमीडिया सिने ब्यूरो)
[maithili, mithila, maithil, vidyapati, sahitya, maithili news, samad, maithili media, newspaper]


text:
‘मिथिला राज्य आँदोलन’ के पुनः प्रारंभ स्व. पं श्री ताराकंत झा जीक विचार स कय रहल छी…
मिथिला प्राचीन कालहिसँ शिक्षित, सुसंस्कृत एवं शांतिप्रिय क्षेत्र रहल अछि | एहिठामक विद्वान लोकनि अपन अद्वितीय प्रतिभा सँ सदैव देश के उद्भाषित करैत रहलाह आ गृहस्थाश्रम में रहि न्याय, दर्शन, मीमांसा आदिक प्रवर्तन, टीका भाष्यक रचना, चिन्तन, मनन एवं उद्बोधन करैत रहलाह | हिनका लोकनिक शिक्षा-दीक्षा, जनक सदृश चिन्तक दार्शनिक राजाक राज्य में एहिठामक लोक सर्वदा शांतिमय जीवन व्यतीत करैत रहल | स्वतंत्रता आँदोलन में सेहो एहिठामक लोक अपन कर्त्तव्यक निर्वहन करैत सक्रिय रूप सँ भाग लेलाह | मुदा स्वतंत्रता प्राप्तिक बाद एहि इलाकाक बरोबरि उपेक्षा होबय लागल |
सभसँ दुखद स्थिति अछि जे ६७ वर्षक पैघ अन्तरालक बादो एखन धरि एहि इलाका में सम्यक रूपें यातायात, पटौनी, विद्युत एवं रोजगार उपलब्ध करयबाक हेतु उद्योग-धंधाक विकास नहि भेल अछि | झंझारपुर-लौकहा आर किछु गिनल-चुनल जगह छोड़ि क एकोटा रेलमार्ग नहि विकसित कयल गेल अछि | प्रत्येक वर्ष प्रलयंकारी बाढ़ि आ रौदीक कारणे एहिठामक लोक दरिद्र भेल जा रहल अछि | मुदा सत्ताधारी दल चाही ओ केन्द्र हो वा राज्य, जे एहि इलाकाक वोट स विजयी भ गद्दी सम्हारैत अछि ओकरा एहि क्षेत्रक विकास लेल एको पाइक चिन्ता नहि होइत छैक | जें कि एहि क्षेत्रक लोक शांतिप्रय अछि तेँ आई धरि एकर विरोध नहि कयलक आ नोकरीक खोज में लाखोंक लाख संख्या में पंजाब, हरियाणा, महाराष्ट्र दिस पलायन कय रहल अछि |
ई बात नहि जे मिथिला में विकासक संभावना नहि अछि | मिथिला में जतेक जल अछि, देश में अन्यत्र दुर्लभ छैक | एहिठामक भूमि अत्यधिक उर्वर अछि जहि में खाद्यान्न सँ लय क फल-फूलक खेतीक अपार संभावना अछि|
मात्र प्रयोजन अछि बाढ़ि स आलय जलक सम्यक प्रबंधन जहिसँ कि पटौनीक समुचित व्यवस्था आ बिजलीक प्रचुर उत्पादन कयल जा सकय | जँ मात्र जल-प्रबंधन समुचित रूप सँ कयल जाय आ नदी, चर-चाँचर पोखरिकँ उड़ाहि कय जलक अक्षय भंडार के सुरक्षित बनयबाक व्यवस्था कयल जाए तँ ई क्षेत्र पुनः अपन पुरना दिन के पाबि सकैत अछि |
मिथिलाक दुःस्थिति कियैक अछि, कियैक सत्ताधारी वर्ग एहिठामक लोकक शोषण करैत अछि, कोना एहिठामसँ प्रतिभाक पलायन रोकल जा सकत, कोना एहिठामक यातायातक व्यवस्था केँ सुचारू कयल जा सकत, कोना खेती-बाड़ीक स्थिति के सुदृढ़ कयल जा सकैत अछि, आ कोना नव उद्योग-धंधा बैसाकय एहिठामक लोक के रोजगार उपलब्ध कराओल जा सकत, कोना एहि इलाका के बाढ़क विभीषिकासँ बचाओल जा सकत आ लोकक सामान्य व्यथा की छैक से जनबाक उद्देश्य सँ २५ मई १९९९५ ई. सँ मिथिलाक एक हजार गामक पदयात्रा कयने रही आ धीरे-धीरे लोक सब सँ सम्पर्क कयने रही | एहि क्रम में जे दृश्य हमरा सोझा आयल तहिँस स्पष्ट भ गेल जे सत्तारूढ़ राजनीतिक दल सभ मिथिलाक सोझमतिया लोककेँ ठकै मात्र अछि हृदय स लोकक समस्या दूर करबाक प्रयास आ क्षेत्रक विकास नहि करय चाहैत अछि | तैं एहि क्षेत्र के उपेक्षित राखल गेल अछि |
मुदा आब एहि इलाकाक लोक में जागरुकता आयल अछि, लोक अपन अधिकारक मोल बुझय लागल अछि आ अपन विपन्नता आ क्षेत्रक विकास केना होयत ताहि लेल संघर्ष करबा लेल तैयार अछि | उपेक्षा आ अपमानक घोंट पिबैत-पिबैत आब लोकक मोन माहुर भ गेल छैक | सब बुझय लागल अछि जे जावत प्राचीन काल जकाँ मिथिला के अपन फराक प्राँत नहि भेटतैक ताबत एहि क्षेत्र में विकासक लहर नहि आबि सकत | एहि सब बिन्दू के ध्यान में रखैत तीन टा नव राज्यक गठनसँ संबंधित विधेयक जखन संसद सँ पारित भ गेल तखन हम ४ अगस्त २००० ई. फराक मिथिला राज्यक माँग कयलउ आ तहियासँ एहि दिशा में जन जागरण द्वारा सरकार पर दबाब देबा लेल संघर्षरत छी |
मिथिला राज्य अभियानक तत्वावधान में फराक मिथिला राज्य होअय तहि में सभ वर्गक लोकक सहयोग व्यापक स्तर पर जेना भेट रहल अछि तहिसँ हम बहुत बेसी आशान्वित छी मुदा किछु गोटे एकरा भाषा आ जातिक आधार पर कलंकित करबाक प्रयास में लागल छथि तँ किछु गोटे मात्र विकास होयक फराक राज्य नहि बनय से कुतर्क कय रहल छथि | एगिठाम बुझबाक बात ई अछि जे जहि आधार पर हालहि में तीन टा नव राज्य छत्तीसगढ़, झारखंड, आ उत्तराँचल गठित भेल अछि ताहि अपेक्षा मिथिलाक की स्थिति अछि ताहि पर विचार कयल जाय | मात्र मुड़कट्टी हिसाबें देखल जाए तँ गरीबीक रेखादर, औसत आमदनी, जनसंख्या, लोकसभा-विधानसभा क्षेत्र, विकास दर आ जिला आदिकें देखला सँ मिथिला क्षेत्र नव राज्यक गठन लेल सबसँ पैघ दावेदार अछि मुदा स्वार्थपूर्ण राजनीति अपन गुड़किल्ली देखबैत मिथिला सन विपन्नआ पछुआयल इलाकाकेँ राज्यक दर्जा नहि देलक |
नव राज्यक रूप में मिथिलाक उदय होअय ताहि हेतु शंख फूकल जा चुकल अछि| विदेहसुता जानकीक ई क्षेत्र अपन उपेक्षा आ अपमान सँ मुक्ति लेल, दरिद्रता एवं विपन्नता दूर करबा लेल, विकास गति के तेज करबा लेल, देशक सुरक्षा आ अखंडता केँ अक्षुण्ण रखबा लेल, रौदी-दाही सँ त्राण पयबा लेल आ अपन प्राचीन गरिमा कें प्राप्त करबा लेल फराक मिथिला प्राँतक मांग कय रहल अछि | ई आँदोलन जातीय नहिं अछि, भाषायी नहिं अछि, साम्प्रदायिक नहिं अछि, अपितु मिथिलाक सभ वर्गक हुतसाधक अछि, शुभचिंतक अछि | अतएव अपनेलोकनिक सँ निवेदन अछि जे मिथिलाक दर्द बूझी, गुनी आ इ पढि एहि आँन्दोलन में सहयोग दी आर अपन विचार सँ अवगत कराबी |
स्व. पं. श्री ताराकाँत झा
१८ फरवरी २००१


text:
प्राप्त जानकारी केर अनुसार अतिक्रमण हाटेबा सँ आक्रोशित स्थानीय लोग सभ पहिने तेँ बेली रोड क' जाम क' देलन्हि। फेर सड़क पर आगजनी करि प्रदर्शन केलन्हि।
प्रदर्शन क' रहल लोग पर पुलिस लाठीचार्ज केलन्हि जाहि सँ इलाका म' अफरा तफरी मची गेल। लाठीचार्ज केँ बाद जखन भीड़ हटल तखन यातायात सुचारू कायल गेल।
एहि संबंध म' स्थानीय लोग सभक कहब छैन्ह कि ओ कैको बरख से एहिठाम रही रहल छैथ। लेकिन पुलिस बिना कुनु नोटिस देना हुनका सभ क' हटेबाक लेल आइब गेलन्हि। ओम्हर स्थानीय लोग सभक अधिवक्ता केर कहब छैन्ह कि जगह खाली करेबाक लेल छह माह पूर्व नोटिस आयल छल मुदा इ मामला कोर्ट म' लंबित छैक। आगा ओ कहला कि बिना कुनु पूर्व सुचना के आय अचानक पुलिस पहुँच अतिक्रमण हटाबे लगलन्हि। इ कोर्ट केर अपमान थीक।
पुलिस एहि मामला मेँ छह लोग क' हिरासत म' लेलन्हि जाहि म'तीन महिला एहो शामिल छथि।


text:
नवी मुम्बई
नवी मुम्बई (आइपिए:Navī Mumba'ī) भारतीय राज्य महाराष्ट्रक मुम्बईक पश्चिमी किनारपर एक पुर्ण रुपसँ नियोजित शहर छी, एकरा मुम्बईक जुड़वा शहरक रुपमे सन् १९७२ सँ विकसित कएल जा रहल अछि । ई संसारक सबसँ पैग नियोजित शहर बनि चुकल अछि । नवी मुम्बई लगभग १६३ वर्ग किलोमीटर क्षेत्रफलमे फैलल अछि आ नवी मुम्बई महानगरपालिका निगमक कार्यक्षेत्रमे आबैत अछि । नवी मुम्बई भारतक मुख्य भूमीमे ठाणे क्रीकक पूर्वमे अवस्थित अछि । शहरक सीमा ठाणेक नजदीक ऐरोली सँ शुरु भऽ दक्षिणमे उरण धरि जाइत अछि । वाशी क्रीक तथा मुलुण्ड बाँध नवी मुम्बईके मुम्बईसँ जोड़ति अछि । वाशी नामक स्थान शहरक मुख्य व्यवसायिक क्षेत्र मानल जाइत अछि । जबकि नेरुल नामक स्थान शहरक रानी कहलावैक गर्व हासिल अछि । एतय आगरी समाजक बहुत राश गाम अछि |
खारघर आ पनवेलक आसपास नवी मुम्बई अन्तर्राष्ट्रिय विमानस्थलक निर्माण होमएक कारण ई क्षेत्रसभके सेहो महत्व बढि गेल अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- नवी मुम्बई विकिभोएज सँ यात्रा सहयोगी
- "Places to Visit in Navi Mumbai", Tripoto, अन्तिम पहुँच २ नवम्बर २०१४।
- Navi Mumbai Municipal Corporation Accessed 11 October 2012.
- Navi Mumbai Special Economic Zone


text:
सोमवार, 23 मई 2016
आम का आम और गुठली के दाम , से किया आउ देखु
आर्युर्वैदिक मतानुसार आम के पंचांग (पाँच अंग) काज अबैत अछि। एही वृक्षक अंतर्छाल केर क्वाथ प्रदर, खूनी बवासीर आ फेफड़ा वा आँत सँ रक्तस्राव भेला पर देल जाइछ। खाल, जैड़ आ पातक कसैल, मलरोधक, वात, पित्त आ कफ के नाश करय वाला होइत छैक। पात बिच्छू के कटला पर आ एकर धुआँ कंठ केर किछु व्याधि आ हिचकी में लाभदायक होइछ। आमक बौर शीतल, वातकारक, मलरोधक, अग्निदीपक, रुचिवर्धक आ कफ, पित्त, प्रमेह, प्रदर आ अतिसार कें नष्ट करय वाला होइछ। काँच आम कसैला, खट्टा, वात पित्त के उत्पन्न करयवाला, आँतक सिकुडब्, कंठक व्याधि के दूर करय वाला आ अतिसार, मूत्रव्याधि और योनिरोग में लाभदायक बताओल गेल अछि। #पाकल फल मधुर, स्निग्ध, वीर्यवर्धक, वातनाशक, शीतल, प्रमेहनाशक आ रुधिर के रोग सब के दूर करयवाला होईत अछि। ई श्वास, अम्लपित्त, यकृतवृद्धि आ क्षय में सेहो लाभदायक होइछ।
आधुनिक अनुसंधानक अनुसार आम के फल में विटामिन ए आ सी पाओल जाइछ। अनेक वैद्य केवल आम के रस आ दूध पर रोगी के राखि क्षय, संग्रहणी, श्वास, रक्तविकार, दुर्बलता सन रोगक निवारण में सफलता प्राप्त कयलनि अछि। फलक खोईंचा गर्भाशय के रक्तस्राव, रक्तमय कारी दस्त में तथा मुँह सँ बलगम के संग रक्त जेबा में उपयोगी होइत छैक। आँठी के गरी केर चूर्ण श्वास, अतिसार आ प्रदर में लाभदायक हेबाक अलावा कृमिनाशक सेहो होइत अछि।
पाकल आम बहुत स्वास्थ्यवर्धक, पोषक, शक्तिवर्धक आ चरबी बढ़बै वाला होईत अछि। आमक मुख्य घटक शर्करा छै, जे विभिन्न फल सब में में ११ सँ २० प्रतिशत तक विद्यमान रहैत छैक। शर्करा में मुख्यतया इक्षु शर्करा होइत अछि, जे कि आम के खेबाक योग्य हिस्सा के ६.७८ सँ १६.९९ प्रतिशत छै। ग्लूकोज़ वा अन्य शर्करा १.५३ से ६.१४ प्रतिशत तक रहैत छै। अम्ल में टार्टरिक अम्ल वा मेलिक अम्ल पाओल जाइछ, एकरा संगहि संग साइट्रिक अम्ल सेहो अल्प मात्रा में पाओल जाइछ।
आम के अन्य घटकएहि प्रकार अछि - प्रोटीन ९.६, वसा ०.१, खनिज पदार्थ ०.३ रेशा, १.१ फॉसफोरस ०.०२ आ लौह पदार्थ ०.३ प्रतिशत। नमी के मात्रा ८६ प्रतिशत होइछ। आमक औसत ऊर्जा मूल्य प्रति १०० ग्राम में लगभग ५० कैलोरी रहैत छैक।
संकलन आ अनुवाद : Niraj Mishra Munnu
सौजन्य - Sanskar Mithila - संस्कार मिथिला
गुरुवार, 19 मई 2016
सकरी ,लोहट एवं रैयाम चीनी मील जे बंद अइछ ओकरा जीर्णोद्धार करैक लेल मंत्री जी के देल आबेदन पत्र
- Shailendra Mishra
लोहट एवं रैयाम चीनी मील जे बंद अइछ ओकरा जीर्णोद्धार करैक लेल मंत्री जी के देल आबेदन पत्र
-दिनक १७.०५.२०१६ के अन्तरराष्ट्रीय मैथिली परिषद सह मिथिला राज्य संघर्ष समिति केर राष्ट्रीय अध्यक्ष शैलेन्द्र मिश्रा तथा माननीय कृषि मंत्री(Mos ) श्री मोहन भाई कल्लियान जी भाई कुंदरिया जी के साथ भाजपा केन्द्रिय कार्यालयमे काफी देर तक आमने सामने वैसार सम्पन्य भेल जहि में मिथिला क्षेत्रमे वर्षों सँ बन्द परल चीनी मिल सकरी, लोहट एवं रैयाम चीनी मील जे बंद अइछ ओकरा तुरंत चालू करबै के लेल कहल गेल संगे ज्ञापन देल गइल मिथिला में बंद चीनी मील स कृषि उद्योग एवं बेरोजगारी, बुखमरी, पलायन के रोकेय के लेल मंत्री जी के ध्यान आकृष्ट करेलनि आ एकर समाधान अतिशीघ्र करेबाक अनुरोध केलनि ,
सबके अतिशीघ्र चालू करेबाक मांग पर सरकार अतिशीघ्र राज्य सरकारपर दबाव बनायत। एवं नया मिल के स्थापना करैक आश्वासन देलनि। एवं मिथिलाक सभ जिला के सूखाग्रस्त क्षेत्र घोषित करबाक मांग केलनि।जाहि में अररिया, बांका, बेगुसराय, भागलपुर, दरभंगा, पूर्वी चम्पारण, जमुई, कटिहार, खगड़िया, किशनगंज, लखीसराय, मधेपुरा, मधुबनी, मुंगेर, मुज्जफरपुर, पुर्णिया, सहरसा, समस्तीपुर, शेखपुरा, शिवहर, सीतामढ़ी, सुपौल, वैशाली और पश्चिमी चम्पारण) में ई सब जिला अछि खास क मिथिला में बन्द परल सभ उद्योग के चालू करबाक मांग केलक संगहि खादी भंडार के पुनर्जीवित क एकर जीर्णोद्धार करैत मिथिलाक एहि प्राचीन उद्योग के राष्ट्रीय स्तरपर विस्तार करबाक मांग कयल गेल। मिथिलाक विश्व प्रसिद्ध मिथिला पेंटिंग के उद्योग में सम्मिलित क एकर चातुर्दिक विकास पर जोर देल गेल। माननीय मंत्रीजी सब मांगपर गम्भीरतापूर्वक विचार करबाक आश्वासन देलनि। खास क मिथिला में बन्द परल सभ उद्योग के चालू करबाक मांग केलक संगहि खादी भंडार के पुनर्जीवित क एकर जीर्णोद्धार करैत मिथिलाक एहि प्राचीन उद्योग के राष्ट्रीय स्तरपर विस्तार करबाक मांग कयल गेल। माननीय मंत्रीजी सब मांगपर गम्भीरतापूर्वक विचार करबाक आश्वासन देलनि।
जय मिथिला जय मैथिली --
सोमवार, 9 मई 2016
आ तु आब फरिझाइयै ले
Ranjeet Kumar Jha -
सत्ताक जोर अजमाइये ले, मिथिला मोह मोलाइयै ले
तोहर लाठी हमर पीठ, आ तु आब फरिझाइयै ले..
वोट काल में गप्पक झटहा, चीनी मील भेल फुसि फटका
नै छलौ जबाब त' माफी मंगितै, हमरा रोकत पुलीसक सटका
आब हमहुँ छी मुरहेट्ठे बन्हने, तु हुँ सप्पत खाइयै ले.
तोहर लाठी हमर पीठ, आ तु आब फरिझाइयै ले.
नै छलौ जबाब त' माफी मंगितै, हमरा रोकत पुलीसक सटका
आब हमहुँ छी मुरहेट्ठे बन्हने, तु हुँ सप्पत खाइयै ले.
तोहर लाठी हमर पीठ, आ तु आब फरिझाइयै ले.
मोन परै छौ अपने बेरी, नै त' मिथिला सँ भतबरी
मिथिलांचल के जत्तेक नेता, सब के तु सुंघेलैं ज'री
अहिबेर वोट मांग' जे एथुन, खापरि चान उराइयै ले
तोहर लाठी हमर पीठ, आ तु आब फरिझाइयै ले.
मिथिलांचल के जत्तेक नेता, सब के तु सुंघेलैं ज'री
अहिबेर वोट मांग' जे एथुन, खापरि चान उराइयै ले
तोहर लाठी हमर पीठ, आ तु आब फरिझाइयै ले.
छोइर क' गामक घर-घरारी, नीक लगैत अछि सुनैत बीहारी
एक बेर मिल सब करू तैयारी, मिथिला में व्यवसाय पसारी
क्रांती के नव संखनाद छै, सबटा ओइल सधाइयै ले.
तोहर लाठी हमर पीठ, आ तु आब फरिझाइयै ले.
एक बेर मिल सब करू तैयारी, मिथिला में व्यवसाय पसारी
क्रांती के नव संखनाद छै, सबटा ओइल सधाइयै ले.
तोहर लाठी हमर पीठ, आ तु आब फरिझाइयै ले.
सत्ताक जोर अजमाइये ले, मिथिला मोह मोलाइयै ले
तोहर लाठी हमर पीठ, आ तु आब फरिझाइयै ले..
तोहर लाठी हमर पीठ, आ तु आब फरिझाइयै ले..
"रंजीत कुमार झा"
०८/०५/२०१६
०८/०५/२०१६
शुक्रवार, 6 मई 2016
नव निर्माणक सेनानी: मिथिला स्टूडेंट यूनियन
Dr. Kailash Kumar Mishra --
जॉर्ज वाशिंगटन संयुक्त राष्ट्र अमेरिका केर पहिल राष्ट्रपति छलाह. हुनकर ख्याति प्रबुद्ध आ रोमांचकारी वक्ता के रूप में छलनि. अमेरिका केर स्वतंत्रता संग्राम केर समय में अपन एक पैघ जनसभा के सम्बोधित करैत वो बजला: “ दुनिया में अगर सब स अधिक बलिप्रदान कुनो देवी लैत छथि त ओ थिकी स्वतंत्रता केर देवी.” दरभंगा में MSU के सेनानी लोकनि संग जे ४ मई २०१६ में घटना घटित भेल अछि ओ अतए केर शांतिप्रिय लोकनि के क्रांतिसिनेही बनेबाक लेल जोरन जरुर बनि चुकल अछि. गाछ भले नही भेल हो बीयाक रोपण भ चुकल अछि. धरती सदरिकाल बीयाके सम्पूर्ण बनबैत आयलि छथि. अहू क्षण में करती.
हम बिहार पुलिस, स्थानीय प्रशासन आ अन्ततः मुख्यमंत्री श्री नितीश कुमार केर व्यवहार स छुब्ध छी. इ सब अपन अमानवीय व्यवहार आ छूछ अहंकार केर प्रदर्शन केलनि अछि.
एक बहुत पैघ कार्यक प्रारंभ भ चुकल अछि. युवा सब आब अति उत्साहित छथि. मरबा, मिटबा लेल तत्पर छथि. सब क्रन्तिकारी खास क सागर नवदिया, बिमल मैथिल, अमित सिंह, नीरज शेखर, नितीश कश्यप, एवं एक महाविरंगना निकिता गुप्ता आब हमरा लोकनिक जन नायक छथि. रोल मॉडल छथि. घनघोर अन्हार में सुरुज केर इजोत छथि. इ घटना मिथिला केर विकास लेल करू वा मरू केर मूल मन्त्र केर निर्माण केलक अछि. मन्त्र सिद्ध भ चुकल अछि.
इ घटना एक आरो कृतिमान लेल जानल जायत. एहि घटना के तमाम ग्रुप आ व्यक्ति निंदा केलनि अछि. एहि प्रकारे इ घटना सब के जोड़े केर कार्य केलक अछि. मिथिला स्टूडेंट यूनियन केर सेनानी के सब ग्रुप के प्रति अपन कृतज्ञता अवश्य व्यक्त करक चाही. तमाम योद्धा के हमर विनम्र नमन.
सदस्यता लें संदेश (Atom)


text:
मिथिलाक पारंपरिक पावनि कोजगराक विशेष महत्व अछि मिथिला मे/
___
अशोक झा, अध्यक्ष मिथिला विकास परिषद ।
_________
मिथिलाक परंपरा मे आर्थिक संपन्नताक लेल पूर्णिमाक राति मे भरि राति जागल रहवाक विधान अछि।
आश्विन मासक पूर्णिमा दिन मिथिला मे कोजागरा पावनि मनायल जाति अछि। मिथिलाक परंपरा मे आर्थिक संपन्नताक लेल पूर्णिमा दिन राति भरि जागल रहवाक परंपरा के विशेष महत्व अछि ।
नव विवाहित पुरुषक लेल कोजगरा पावनिक विशेष महत्त्व अछि। मानल जाईत अछि जे अगहन (मार्गशीर्ष) स’ आषाढ़ मास धरि जिनकर विवाह भेल रहैत छैन हुनका लोकनि के कोजागरा आश्विन मासक पूर्णिमा के राति मे मनायल जाईत अछि।
कोजागरा पर वधू (कन्या) पक्ष दिस स’ नवविवाहित बड़ सहित परिवारक सब सदस्यक लेल नव वस्त्र के अलावा मिथिलाक पारंपरिक पहचान दही-चूड़ा, केरा मिठाई आर मखान आदि भेजल जाईत अछि । कोजागरा पावनि मे मखान के बेसी महत्त्व होइत अछि। कोजगरा राति बड़ पक्ष अपन क्षमताक अनुसारे अपन समाज आर गांवक लोग के हकार द’ क’ बजावैत छथिन्ह आ आगंतुक समस्त ब्यक्ति के पान, सुपारी और मखान स’ हुनका लोकनिक स्वागत करैत छ्थिन्ह। नवविवाहित बड़ अपन सारक के संग पूर्णिमाक इजोत मे आंगन मे कौरी भाँजि क’ पचीसी खेलवाक परंपरा अछि । आब सामार्थवान लोग भजन आ गीत संगीतक सेहो आयोजन करैत छथि। मिथिला मे कोजागरा पर्वक अवसर पर नवविवाहितकआंगन मे मिथिलाक पारंपरिक अरिपन आंकल जाईत अछि ।
एहन मानल जाईत अछि जे अरिपन बना क’ घर मे लक्ष्मीमाता क आगमन के कामना कायल जाइत अछि। सायंग काल मिथिलाक पारंपरिक लोक गीत गाबि क’ धनक देवी लक्ष्मी के आह्वाहन क’ क’ स्वागत कायल
जाईत अछि
कोजागरा पावनिक महत्त्व
मिथिला मे कोजागरा पावनि के बारे मे मान्यता अछि जे पूर्णिमाक राति मे चंद्रमा स’ जे ओशक अमृत समान बूंद टपकैत अछि ओ मखानाक रूप ल’ लेने छल। मिथिला मे मान्यता अछि जे पान ,माँछ आ मखान स्वर्गो मे नहि भेटैत अछि। अहि द्वारे कोजागरा दिन कम स’ कम मखान आर एक खिल्ली पान खेवाक परंपरा आईयो मिथिला मे व्याप्त अछि आ लोगअहि के आवश्य खाइत छथि।
मिथिला मे कोजागरा पावनि दिन प्रायः सबहक घर मे लक्ष्मी पूजा करवाक परंपरा अछि। आब त’ चाँदी आर सोनाक सिक्का लक्ष्मी मानि क’ सेहो पूजा करैत छथि। पूजन के पश्चात प्रसादक रूप मे पान, मखान आर मिठाई के वितरण कायल जाईत अछि।
मिथिला मे अहि पारंपरिक पावनि कोजागराक राति क’ नवविवाहितक दलान पर आयल सब वर्गक लोगक बीच मखानक वितरण कायल जाईत छैक ।मिथिलाक अहि पारंपरिक पावनि स’ मिथिला मे
धर्मनिरपेक्छताक प्रमाण देखवा मे आवैत अछि।
अहि तरहे सामाजिक और सांस्कृतिक पहचान बनाबाय मे मिथिलाक अहि पारंपरिक पावनि कोजगराक विशेष महत्व अछि। मानल जाईत अछि जे
मिथिलाक पहचान मखान आर पान स्वर्गो मे नहि भेटैत अछि।


text:
नव हवाक वेगमे गौआँ सभकेँ मन फुड़फुडेलनि। फुड़फुड़ेबोक चाही। फुड़फुड़ेलनि ई जे वृन्दावनमे गीताक जानकार ज्ञानी दास छथि, हुनकासँ पनरह दिन प्रवचन करौल जाए। गामक धर्मक काज तँ गौंएक भेल तँए सबहक भागीदारी होइ। अद्रा नक्षत्रक मेघ जकाँ समाजमे हुमरल। ओना ज्ञानी दास भागवतो आ गीतो-रामायण कहिते छथि तँए हुनके आनल जाए। चंदाक गुम-गुमी चलिते छल आकि एक गोटे बाजि गेला-
“सोलहन्नी खर्च देब, अहाँ बेवस्था करैक भार लिअ।”
मुदा प्रस्तावपर सहमत नै बनल ‘जेकर चून तेकर पून’ भऽ जाएत। तखनि ई हुअए जे ‘चंदा सौंसे गामसँ हुअए आ जे घटतै ओ देथुन।’
मुदा बिच्चेमे दोसर प्रश्न उठि गेल जे घटतै तखनि ने ओ देथुन मुदा जँ बढ़ि जाए। घमरथन शुरू भेल, होइत-हबाइत फेरि सहमत बनल जे धर्मोक काजक कि कमी छै, फेरि दोबरा कऽ भऽ जाएत।
ज्ञानी दासक आगमन भेलनि। प्रवचन शुरू करैसँ पहिने सामूहिक रूपे सभकेँ पूछि लेलनि जे भागवत सुनैसँ पहिने गीता सुनि लेब नीक हएत। ज्ञानी दासक प्रश्नपर घौंचाल शुरू भेल। घौंचाल ई जे नीक-अधला तँ वएह ने बूझि सकैए जे दुनूकेँ जनैत होइ। जइ गाममे कहियो भेबे ने कएल, तइ गाममे नीक-अधला कथी हएत। नीक हएत जे हुनकेपर माने ज्ञानीए दासपर छोड़ि दियनु, जड़िसँ कहथिन।
कौलेजमे पढ़ैत रमेशकेँ इन्टरनेशनल वेपारी जकाँ बेसी लाभ बूझि पड़ल। बेसी बुझैक कारण जे गीताक कर्म-ज्ञान जोगक बात घरे बैसल बूझि लेब, सेहो समाजक बीचमे, तहूसँ नीक जँ परिवेशक अनुकूल प्रवचन होइ तँ सभसँ नीक। स्कूल-कौलेजक विद्यार्थी जकाँ रमेश प्रवचन शुरू होइसँ दस मिनट पहिने पहुँच गेल। पहिलुके प्रवचन सुनि रमेशक मन जिनगी जीबैले तेना उताहुल भऽ गेलै जे नअ बजे रातिमे जखनि घरपर घुमती अबै छल तइ बिच्चेमे तीन बेर सप्पत खेलक। पहिल सप्पत सुनिते काल खेने छल जे ‘आइसँ जीवन-पद्धति बदलि लेब।’
घरपर आबि रमेश मने-मन संकल्पो अजमाबै आ खाइओ ले गेल। गुम-सुम। जहिना संकल्पी खेबा काल नै बजै छथि तहिना तीत-मीठक बात रमेश किछु ने बजैत।
जहिना कोयला-पानि इंजनमे पड़ला पछाति शक्तिक संचार हुअए लगैत तहिना रमेशोक मनमे हुअए लगल। बिनु लछनक अनेको विचार बर्खाक बुलबुला जकाँ उठै आ फुटै। दुनियाँ दिससँ सूत ससारि, जलिवाहक जाल जकाँ, पत्नीपर एकाग्र केलक। साल भरि पहिने दुरागमन भेल। जेते काल पीढ़ीपर बैसि भोजन करै छी जँ तेतबो काल दुनू परानी बैस विचारी जे भोजनक कि प्रयोजन जिनगीमे अछि, केना जुटा पएब? मुदा से कहाँ होइए। बुझलो बात, परिवारक हिसाबसँ सिदहा लगै, जँ खेला-पीला पछाति समगम भऽ जाए तँ नीक-बेजाए पुछैक प्रयोजने की? अधला जँ बनल रहैत तँ खेनिहारेक काजसँ ने पता चलि जाइत। एक तँ अहुना चाहक दोकान जकाँ उलझल अछि जहिना एक केतलीमे बनल चाह एक रंग हएत, मुदा पीनिहार रंग-रंगक, तैबीच नीक-अधला बनबे करत। कियो मीठगर पीबैए, तँ कियो गाढ़ लीकर। तहिना परिवारोमे अछिए, कियो मीठ नोन खेनिहार तँ कियो नोनगर। विचारक विरामो नै भेल छेलै आकि दोसर विचार रमेशक मनमे उठि गेलै। उठि गेलै जे पुरुख सवल होइ छथि आ नारी अवल। एहेन स्थितिमे अवलकेँ केना सवल बनौल जाए? मुदा अवल सवल बनै-बनबैसँ पहिने सवल अवलक बाट देखए पड़त। केना अवल आ केना सवल मानल जाए। रंग-रंगक अवलो होइए आ रंग-रंगक सवलो होइए। ज्ञान, धन, जन, मन सेवा तँ बीचमे अछिए। पानि-मक्खन मिलल दूध घोड़ाएल घोड़ जकाँ रमेशक मन घोर-घोर भऽ गेल। बाजल किछु ने चुपचाप खा कऽ ओछाइन िदस बढ़ल।
ओछाइनपर अबिते रमेशक मन रमेशकेँ पुछलक-
“जीवन पद्धति की?”
जहिना रोगक घरमे, अगिलगुआ घरक, पेटजरूआक नीन पड़ा जाइ छै तहिना रमेशक नीन पड़ा गेल। पानिक बुलबुलामे इन्द्रधनुषी रंग देखैत मुदा लगले फुटि गेने छिड़िया जाइ। कछ-मछ करैत ओछाइनपर लगले-लगले कर फेड़ैत। नीन अबैक केतौ दरस नै। फेर ज्ञानी दासक प्रवचनपर पहुँचल। आइसँ जीवन बदलत? मुदा जँ नीने अबैबेर नीन नै औत, आ जगै बेर नीन चलि आैत तखनि जागब केना? दस बजेक समए भऽ गेल, बारह बजे रातिक पछाति दिनक आगमन भऽ जाइ छै। करियाएल-कजड़ाएल अन्हारमे सुरूजक रोशनीक प्रवेश हुअए लगै छै। जिनगी बदलैक पाछू समए तँ पकड़ए पड़त। जँ से नै पकड़ाएत तँ जिनगी केना पकड़ाएत। रातिक बारह बाजल। देवालमे टाँगल घड़ीकेँ देखिते रमेश उठि कऽ बैस गेल। घड़ीक सुइया नाचि रहल छै। बारहक अन्त भऽ गेल मुदा रमेशकेँ अन्हारमे किछु देखिए ने पड़ैत जे की करत? अन्हार-अनहेरसँ भरल दुनियाँ। कोठरीक बीच लालटेनक टिमटिमाइत इजोतमे रमेशकेँ किछु सुझिए ने रहल अछि जे डेग केमहर उठौत। समैक संग घड़ीक सुइया नाचि रहल अछि। घंटा-डेढ़ घंटा बीति गेल मुदा रमेशकेँ किछु फुड़ाएल नै! घरसँ बाहर किछु करैक अनुकूल नै अछि घरक भीतर काज नै अछि तखनि? अतस-बितस करैत विचारलक, जे इजोत अछि तेहीमे ने किछु करैक जगहो अछि। ठमकिते मनमे उठलै- लीढ़ वा समाढ़सँ भरल पोखरिमे केना स्नान कएल जाए? सोचैत-विचारैत तँइ केलक जे जेते पानिक जरूरति अछि तेते दूरक घाटक लीढ़-केचली-समाढ़ हटा देने तँ नहाइक काज भाइए सकैए। मनमे आशा जगलै, आशा जगिते विचारल, जाबे सुरूज धरतीपर देखाइ नै देत ताबे तक लालटेनेक इजोतमे पढ़बो करब आ पढ़लाहाक रस निचोड़ि लिखबो करब। काजक नक्शा बनिते रमेशक मन प्रसन्न भेल।
पोथी खोलि रमेश पढ़ब शुरू केलक। एक तँ जगरनाक आँखि-मन तैपर विषयक गंभीरता, चाह पीबैक मन भेलै। बढ़ैत-बढ़ैत मन छुछुअए लगलै जे कखनि चाह भेटत जे पीब। जहिना बाढ़िक पानि निच्चाँ दिस एकमुहरी बहए लगैए तहिना चाहक भुख एकमुहरी भऽ गेलै। मुदा एते रातिमे चाह औत केतएसँ। जँ पत्नीकेँ उठा चाह बनबए कहियनि तँ ओ रपटि कऽ कहबे करती जे चाह कोन नीक पेय छी जे एती रातिमे पराण छुटैए। पराण तँ नै छुटैए मुदा काजो तँ आगू नहियेँ कऽ पाइब सकै छी।
असोथकित भऽ रमेश निर्णए करैत बाजल-
“काजक दौरमे जइ-जइ वस्तुक जरूरति होइए ओकर ओरियान शुरू करैसँ पहिने जँ कऽ नेने रहब तखने ओइ काजकेँ बिसवासू बना सकै छी। नै तँ अभावगक आगि मनकेँ थीरे ने हुअए देत।”
दोसर दिन जानिए कऽ प्रवचन सुनए रमेश नै गेल। अपने मन धिक्काड़ैत रहै जे जेतबो सुनि-बूझि करैले डेग बढ़ेलौं, से तँ समहरिए ने रहल अछि आ तैपर सँ आरो सुनि माथकेँ भरियाएब नीक नै।¦¦¦
रचनाक अंतिम रूप ०९ मार्च २०१४


text:
पटना । 22 जुलाई 2019 कए मधुबनी क लौकही अंचल क महादेव गाम मे एकटा उल्का पिंड खसल । गाम मे हल्ला भेल आ सोशल मीडिया मे तुरते हल्ला भए गेल । चुम्बकीय शक्ति स युक्त एहि उल्का पिंड दिस सरकारक ध्यान गेल आ आनन-फानन मे बिहार संग्राहलय मे सुरक्षित रखेबा क लेल ओहि पिंड कए पटना आनल गेल । एकरा जल्दिए कोनो कोन मे प्रदर्शित कैल जाएत ताकि आम लोग एकरा देखि सकय ।
बता दी जे उल्का पिंड खसबाक ई कोनो नव घटना नहि अछि । कासी प्रसाद जायसवाल शोध संस्थान पटना क पूर्व निदेशक डॉ. चितरंजन प्रसाद सिन्हा एहि स पहिने सेहो बिहार राज्य मे खसल तीनटा उल्का पिंड पटना संग्रहालय मे सुरक्षित अछि ।
पहिल उल्का पिंड 23 मई 1950 कए 3 बजे दिन मे मधेपुरा शहर मे एकटा गुदाम पर तेज आवाज संग दुमहला छत कए फाड़ैत धरती पर गिरा छल, जेकरा जाँच परख केलाक बाद पटना संग्रहालय कए सौंप देल गेल छल ।
दोसर बेर 11 अप्रैल 1964 कए 5 बजे, एक्के समय मे दू जगह पर उल्का पिंड गिरल छल, पहिल गंडक नदीक पूब मुजफ्फरपुर जिलाक पारु थाना मे रेवाघाट लगीच एकटा खेत मे आ दोसर गंडक कए पश्चिम, सारण जिलाक परसा थाना मे एकटा गाम लग खेत मे । दुनू उल्का पिंडों कए संयुक्त रूप से “मुजफ्फरपुर उल्का पिंड” (मुजफ्फरपुर मिटियोराइट) नाम देल गेल । एहि पिंड कए सेहो जाँच-परख केलाक बाद पटना संग्रहालय कए सौंप देल गेल छल । मुजफ्फरपुरक उल्का पिंड अपना आप मे बेसी महत्वपूर्ण अछि । ई संसार मे “इंटरप्टेड स्ट्रक्चर” संग असगर ‘निकल-बहुल लौह उल्का पिंड’ अछि । ई अपन तरह क भारतक पहला आ विश्व मे 37म एहि तरहक उल्का पिंड अछि ।
अमेरिका क स्मिथसोनियन इंस्टिट्यूट क डॉ. हैण्डरसन क अनुसार ‘मुजफ्फरपुर उल्का पिंड’ सौर्य-मंडल से आयल अछि, जेकर एकटा सदस्य पृथ्वी सेहो अछि । यूं. एस. ए. एटॉमिक कमीसन क डॉ. जॉन एम्. पोमेरॉय एहि उल्का पिंडक उद्भव कए एकटा थ्योरी प्रस्तावित करैत बताबैत अछि जे ई उल्का पिंड कहियो एकटा प्राचीन ग्रहक भाग रहल होएत जे सूर्य से करीब 2500 लाख मील दूर मंगल आओर बृहस्पति ग्रह क बीच सूर्यक परिक्रमा करैत होएत ।
ओतहि 19म शती मे मेजर जेनरल कनिंधम क एकटा रिपोर्ट अनुसार सीतामढ़ी क अन्हारी गाम मे एकटा उल्का पिंड खसल छल जे अखैन महादेव मंदिर बनल छल । लोग-बाग बड्ड दूर स आबिकए एहि महादेव कए जल-फूल दैत अछि । सरकार सेहो धार्मिक श्रद्धा कए देखैत एहि पिंड कए संग्रहालय नहि लए जा रहल अछि नहि त मिथिलाक इतिहास छल जे भी पिंड एतय खसैत अछि ओ बिहार संग्राहलये मे जा कए बसैत अछि ।


text:
नवका- पुरनका लेख सर्च करु...
मिथिलाक सुपुत्र निग्मानंद के श्रद्धांजलि
मिथिलाक बिहार प्रान्तक दरभंगा में लदारी गाम आ ओहि गाम में अभियंता श्री प्रकाश झा आ हुनक धर्म्पत्निक सुपुत्र श्री स्वरुपम कुमार झा जे १९९५ में दीक्षा प्राप्त क बनिगेला स्वामी निग्मानंद.
३४ वर्षीय स्वामी १९ फरवरी , २०११ सं निरंतर रूपें पवित्र गंगाक अस्तित्व बचेबाक हेतु आमरण अनशन पर बैसल छलाह. ३ मासक कठोर अनशन पर बैसल स्वामी जीक दिस कहियो सरकारक नजर नई गेल २७ अप्रैल, २०११ के दिन हुनक अचेतन स्वास्थ अवस्था देखिहुनका अस्पताल में भर्ती कयल गेल. अस्पताल में रहला के बादहुं स्वामी अप्पन अनशन नहीं तोड़लाह आ गंगाक अस्तित्व रक्षाक लेल सरकार सं गुहार करैत रहलाह.
श्री स्वामी जी मां गंगाक पक्ष में लड़ैत लड़ैत अप्पन देह त्याग क देलन्हि... मुदा मूकदर्शक बनल ई सरकार पर एक्कर किछ प्रभाव न पडल. कि स्वामीक प्राणक कोनों मोल नई अछि ? कि स्वामी निग्मानंद अप्पन कोनों व्यक्तिगत स्वार्थ में लिप्त भ ई आंदोलन केने रहैथ? नहीं . ओ बस पवित्र गंगाक अस्तित्व रक्षाक हेतु अप्पन प्राण त्याग देलन्हि.
ई निर्लज सरकार सं यूथ ऑफ मिथिला आग्रह करैत अछि जे स्वामी जी के उचित राज्यों सम्मान द गंगाक अस्तित्व रक्षा में जल्दी अप्पन अग्र्सर्ता देखाबय.
यूथ ऑफ मिथिला सरकारक अहि प्राण आहुति नीति के खंडन करैत स्वामीक प्रति हार्दिक श्रधांजलि व्यक्त करैत अछि.
माँ मिथिला स्वामी जी के आत्मा के शान्ति प्रदान करैथ.
-:यूथ ऑफ मिथिला:-
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)